Κατερίνα Βρανά: Στη σκηνή θα ανέβαινα και με φορείο. Αλλά που να βρεις ορό με παγιέτες | HuffPost Greece\n01/02/2019 07:25 EET | Updated 01/02/2019 07:25 EET\nΤο Πιο Αστείο Κορίτσι Στον Κόσμο απαντά στις ερωτήσεις της HuffPost Greece.\n«... Για μένα δεν ήταν απόφαση, ήταν αυτονόητο ότι θα ξανανέβω στη σκηνή κι απλώς περίμενα να είμαι αρκετά καλά σε υγεία κι αντοχή για να μπορώ να το κάνω. Εγώ στη σκηνή ανέβαινα και με φορείο και με ορούς αν με αφήνανε. Αλλά που να βρεις ορό με παγιέτες...».\nΕίναι η διασημότερη Ελληνίδα stand-up comedian. Τον Δεκέμβριο του 2016 εκπροσώπησε τη χώρα μας στο διαγωνισμό «Funniest Person In The World» του Laugh Factory. Ήταν η μόνη γυναίκα που έφτασε στον τελικό και κατέκτησε την τρίτη θέση. Έχει διακριθεί στο διεθνή διαγωνισμό Funny Women, ήταν ομιλήτρια σε εκδήλωση TEDx και έχει εμφανιστεί στην τηλεόραση και το ραδιόφωνο του BBC -άλλωστε, έζησε 16 χρόνια στη Βρετανία. Έχει δώσει παραστάσεις σε όλον τον κόσμο και είναι από τα ιδρυτικά μέλη του Angel Comedy, ένα από τα πιο φημισμένα comedy clubs του Λονδίνου. Το CNN την συμπεριέλαβε στη λίστα με τις καλύτερες κωμικούς.\nΚι όμως, Το Πιο Αστείο Κορίτσι Στον Κόσμο (και με τη βούλα), αυτή η σπιρτόζα, αεικίνητη γυναίκα, που σε κάνει να γελάς -και να γελάς ξανά και ξανά- έζησε μία απίστευτη δοκιμασία που την έφερε ένα βήμα πριν τον θάνατο. Όχι μία, αλλά τρεις φορές.\nΑπρίλιο του 2017 και ενώ η Κατερίνα Βρανά βρίσκεται σε περιοδεία στη Μαλαισία για παραστάσεις, ασθενεί βαρύτατα. Η ζωή της είναι σε κίνδυνο, τελικά σώζεται, αλλά αντιμετωπίζει ακόμη προβλήματα με την κίνηση, την όραση και την ομιλία της. Ακολουθεί εντατικό πρόγραμμα αποκατάστασης -γνώριζε από την αρχή ότι θα είναι μία μακρά και δύσκολη περίοδος- αλλά, απ′ ό,τι φαίνεται, τίποτα δεν τη σταματά.\nΗ Κατερίνα επιστρέφει στη σκηνή με το «Staying Alive (Σχεδόν Πέθανα)», από τη Δευτέρα 4 Φεβρουαρίου και για οκτώ παραστάσεις (που ναι, είναι προ πολλού sold out), στο Μικρό Παλλάς.\nΚαι διακωμωδεί την περιπέτεια της υγείας της.\nΠου σημαίνει, υπόσχεται ότι «... θα μιλήσει για όλα! Για Μαλαισιανούς, Άγγλους κι Έλληνες γιατρούς, τσαχπίνες νοσηλεύτριες και γοητευτικούς φυσικοθεραπευτές. Για το πώς η κορτιζόνη αντικαθιστά το μπότοξ, αλλά τίποτα δεν αντικαθιστά ένα σωστό ζευγάρι σκουλαρίκια...».\nΗ so brave Κατερίνα Βρανά απαντά στις ερωτήσεις της HuffPost Greece.\n-Κατ’ αρχάς, ο τίτλος της παράστασης σου «Staying Alive» -πριν την παρένθεση (Σχεδόν Πέθανα)- μου έφερε στο νου Bee Gees και Τζον Τραβόλτα. Αν δεν ήξερα τίποτα για σένα, αν δεν είχα μάθει ότι στη νέα παράσταση σου διακωμωδείς την περιπέτεια της υγείας σου, θα έλεγα, ok, η Βρανά γλεντάει τα ’80s. Επί τη ευκαιρία, σου άρεσε ο Τραβόλτα;\nΘα σε μαλώσω. Το Staying Alive είναι από ταινία που υμνούσε την εποχή της Disco, δηλαδή τα ’70s. Αλλά οπωσδήποτε θέλω να περάσω το μήνυμα ότι σε αυτήν την παράσταση γλεντάω. Την αρρώστια μου, το αμαξίδιο μου και τις παγιέτες! Δεν είμαι από τις μεγάλες φαν του Τραβόλτα, αλλά μου αρέσει ως ηθοποιός, τον εκτιμώ.\n-Τι είναι το «Staying Alive»; Η ιστορία αρχίζει από την περιοδεία στη Μαλαισία ή πιο πριν; Ή μήπως από τη στιγμή που ξυπνάς από το τεχνητό κώμα; Πώς ήσουν όταν συνήλθες; Τι σου είπαν οι δικοί σου άνθρωποι; Τι ήταν το πρώτο που ρώτησες;\nΚαλά τώρα, τί με ρωτάς; Να δώσω όλη την παράσταση; Θα σου πω μόνο ότι η παράσταση ασχολείται με την αρρώστια κι έχει και λίγο πριν και πολύ μετά. Για τα υπόλοιπα θα ήθελα να λύσει όλες του τις απορίες ο κόσμος με το να έρθει στην παράσταση.\nΣτη αφίσα της παράστασης η Κατερίνα τσουγκρίζει με το χέρι του... Χάροντα\n-Αντιμετωπίζεις προβλήματα στην ομιλία, στην όραση, στην κίνηση, βρίσκεσαι στη φάση της αποκατάστασης και ανεβαίνεις ξανά στη σκηνή, που εξ ορισμού είναι απαιτητική υπόθεση. Πώς πήρες την απόφαση;\nΓια μένα δεν ήταν απόφαση, ήταν αυτονόητο ότι θα ξανανέβω στη σκηνή κι απλώς περίμενα να είμαι αρκετά καλά σε υγεία κι αντοχή για να μπορώ να το κάνω. Εγώ στη σκηνή ανέβαινα και με φορείο και με ορούς αν με αφήνανε. Αλλά που να βρεις ορό με παγιέτες.\nΉταν πάρα πολλές οι σούπερ σουρεάλ στιγμές κι αποτέλεσαν έμπνευση για την παράσταση. Οπότε χάνουν λίγο στον γραπτό λόγο. Νομίζω πως το ότι πήγα να πεθάνω στη Μαλαισία, είναι σουρεάλ από μόνο του.\n-Αν έχω καταλάβει καλά, η υπερκόπωση, η εξάντληση του ανοσοποιητικού σου (με τα συνεχή ταξίδια και τις παραστάσεις σε όλο τον κόσμο) έφερε τη διάτρηση εντέρου και το σηπτικό σοκ που σε οδήγησε σχεδόν στον θάνατο. Έχεις μετανιώσει γι αυτό το non-stop τρέξιμο;\nΌχι. Δεν μετανιώνω για το non-stop τρέξιμο. Στεναχωριέμαι που εξάντλησα τον εαυτό μου. Φέρθηκα στον εαυτό μου όπως δε θα φερόμουν σε κανέναν άνθρωπο που αγαπάω. Κι αυτό δεν το μετανιώνω, με στεναχωρεί. Και τώρα μου δίνεται η ευκαιρία να επανορθώσω. Τώρα θα κάνω τρελό «πατ-πατ» στον εαυτό μου.\n-Τι σε θυμώνει περισσότερο, ότι, όπως έχεις πει, μιλάς λίγο σαν μεθυσμένη, ότι κινείσαι με αναπηρικό αμαξίδιο, ότι δεν βλέπεις καλά; Ποιό σου τη σπάει πιο πολύ;\nΌτι δεν βλέπω καλά. Δυσκολεύει πάρα πολύ την καθημερινή μου ζωή. Δεν μπορώ να δω ούτε σειρές, ούτε ταινίες, ούτε το φαγητό μου. Πολύ εκνευριστικό.\nΌλη μου η οικογένεια απομυθοποιεί τα σοβαρά προβλήματα έτσι, οπότε αυτή η αντιμετώπιση ήταν η de facto της οικογενείας\n-Έχεις πει ότι δεν γράφεις τα κείμενα για τις παραστάσεις σου, ότι προβάρεις πολλές φορές τα θέματα που διαλέγεις. Πως δουλεύεις; Όταν σου έρχεται μια ιδέα πώς την αναπτύσσεις; Και ποιος είναι ο πρώτος που ζητάς τη γνώμη του;\nΤο κοινό. Όταν έχω μια ιδέα η πρώτη φορά που θα τη δουλέψω είναι live μπροστά σε κοινό. Θα ηχογραφήσω την παράσταση, θα την ξανακούσω, θα κάνω διορθώσεις στο κεφάλι μου και θα το ξαναπαίξω με διορθώσεις πάλι στο κοινό. Όπου θα το ξαναηχογραφήσω, θα το ξαναδιορθωσω και πάει λέγοντας. Μέχρι να φτάσω στο σημείο που είμαι ικανοποιημένη. Μετά θα το αφήσω για λίγο καιρό, θα δουλέψω ένα άλλο κομμάτι και μετά θα το ξαναεπισκεφτώ για να δω πως κολλάει με τα άλλα κομμάτια.\n-Αυτό που κάνεις ιστορία την απίστευτη δοκιμασία σου όχι για να βγάλεις δάκρυ (που θα ήταν εύκολο), αλλά για να βγάλεις γέλιο, είναι τρελή μαγκιά. Το είχες πάντα; Ποιο όνομα δίνεις εσύ σε αυτό το χαρακτηριστικό σου;\nΕυχαριστώ πάρα πολύ. Νομίζω πρέπει να αναπτύχθηκε μετά την εφηβεία αυτό. Όλη μου η οικογένεια απομυθοποιεί τα σοβαρά προβλήματα έτσι, οπότε αυτή η αντιμετώπιση ήταν η de facto της οικογενείας. Γι’ αυτό νομίζω ότι μου έρχεται και μένα φυσικά και δεν έχω όνομα γι’ αυτό.\n-Ποιά ήταν η πιο σουρεαλιστική στιγμή που έζησες από την άνοιξη του 2017 μέχρι τώρα;\nΔεν ξέρω τι να σου πω. Ήταν πάρα πολλές οι σούπερ σουρεάλ στιγμές κι αποτέλεσαν έμπνευση για την παράσταση. Οπότε χάνουν λίγο στον γραπτό λόγο. Νομίζω πως το ότι πήγα να πεθάνω στη Μαλαισία, είναι σουρεάλ από μόνο του.\n-Πριν από τέσσερα χρόνια, Γενάρη του 2015, ο Τζίμης Πανούσης μου έλεγε σε μία συνέντευξη ότι η σάτιρα δεν έχει όρια, ότι δεν υπάρχει «κόκκινη γραμμή», ότι σατιρίζουμε τους πάντες, είτε αυτό αφορά τη μάνα του, τον πατέρα του, τον Θεό τον ίδιο. Υπάρχει politically correct στη σάτιρα, στο stand up comedy, στη λοξή ματιά; Ανεβαίνεις στη σκηνή διακωμωδώντας και αποδομώντας την περιπέτεια της υγείας σου. Θα το έκανες για την περιπέτεια ενός άλλου;\nΔιακωμωδώ πάντα προσωπικά μου βιώματα και προσωπικές μου αντιλήψεις και πεποιθήσεις. Δεν νομίζω ότι είναι η θέση μου να διακωμωδήσω τη ζωή κάποιου άλλου.\n-Στην (πολύ πιθανή) περίπτωση που οι οκτώ παραστάσεις πάνε καλά, υπάρχει πιθανότητα να παίξεις παράταση;\nΕυχαριστώ πολύ. Θα εξαρτηθεί πάρα πολύ από τις αντοχές μου. Μπορεί να μην είναι τυπικά παράταση, μπορεί να κάνω άλλον έναν κύκλο παραστάσεων σε ένα μήνα ας πούμε.\n-Σε άκουσα να λες γελώντας ότι τώρα βρίζεις λίγο παραπάνω. Πόσο δηλαδή;\nΕφτά (γέλια). Νομίζω ότι βρίζω πιο άνετα, όχι πιο πολύ. Η μητέρα μου νομίζει ότι βρίζω πιο πολύ αλλά αυτό είναι επειδή με έχει 24ώρες το 24ωρο τώρα.\n-Τι θα ήθελες να σε ρωτήσω που δεν σε ρώτησα;\nΜε κάλυψες πλήρως. Σε ευχαριστώ πάρα πολύ. Σε περιμένω στην παράσταση.\nΕισιτήρια: 12 ευρώ γενική είσοδος, 10 ευρώ ΑΜΕΑ\nPLUS: stand up comedy Κατερίνα Βρανά


Πρωινό. American, Continental ή Greek;\nάρθρο του Μάριου Κουνέλη\nΈνα ξενοδοχείο έχει αρκετά «σημεία» που πρέπει να δώσει προσοχή για να κερδίσει τον πελάτη: τοποθεσία, μπάνιο, ποιότητα ύπνου (δηλαδή ποιότητα στρώματος και λινών), πρωινό, τιμές. Οι σειρά που τα αναφέρουμε δεν είναι καθόλου τυχαία. Η τοποθεσία είναι δεδομένη. Το μπάνιο δαπανηρό για να βελτιωθεί, η ποιότητα ύπνου επίσης απαιτεί κάποια χρήματα. Το πρωινό μπορεί να βελτιωθεί άμεσα και αποδοτικά. Για τις τιμές έχουμε αναφερθεί στο παρελθόν.\nΠρότασή μας είναι να σερβίρετε ένα «Ελληνικό» πρωινό. Ειδικά ο ξένος επισκέπτης θα το εκτιμήσει αφάνταστα. Όσο πιο πολλά τοπικά προϊόντα έχει, τόσο το καλύτερο. Αναλυτικότερα:\nΓραβιέρα, κεφαλοτύρι και φέτα αντί για gouda και edam. Δίπλα στην φέτα βάλτε και μερικές ντομάτες & ελιές.\nΧωριάτικο λουκάνικο αντί για «τύπου Φρανκφούρτης». Είναι λίγο πιο βαρύ και πολύ πιο γευστικό.\nΜέλι. Προτιμήστε έναν τοπικό παραγωγό. Σχεδόν σε όλη την Ελληνική επικράτεια φτιάχνουμε μέλι, σίγουρα αν ψάξετε θα βρείτε κάποιον κοντά σας.\nΜαρμελάδες. Βρείτε κάποιον γυναικείο συνεταιρισμό στην ευρύτερη περιοχή, κάντε μια συμφωνία μαζί τους για καλύτερες τιμές.\nΚουλούρια Θεσσαλονίκης αντί για συσκευασμένες φρυγανιές θα δώσουν άλλη χάρη στο πρωινό.\nΓλυκά κουταλιού & στραγγιστό γιαούρτι (γνωστό στο εξωτερικό ως Greek yogurt). Βάλτε τα γλυκά του κουταλιού δίπλα στις μαρμελάδες και θα γίνουν ανάρπαστα.\nΓλυκά «τοπικά». Λουκουμάδες, γαλατόπιτα, σκαλτσούνια, αμυγδαλόπιτα είναι μερικές ιδέες που θα εντυπωσιάσουν. Αντίστοιχα μπορείτε να βάλετε χωριάτικη τυρόπιτα και σπανακόπιτα. Ένα βιβλίο Ελληνικής μαγειρικής θα σας βοηθήσει ακόμα περισσότερο.\nΔίπλα σε κάθε προϊόν βάλτε το όνομα του παραγωγού και πείτε ορισμένα πράγματα για ίδιο το προϊόν, δημιουργείστε το λεγόμενο “story”. Για παράδειγμα «Cheese pie (tiropita) popular Greek delicacy made with 3 cheeses» ή «Locally produced bio Greek yogurt made with cows milk»\nΔεν χρειάζεται να έχετε «άπειρα» πράγματα πάνω σε έναν μπουφέ αποτελούμενο από προϊόντα που αγοράζετε σε hard discounters. Προτιμείστε λίγα, εκλεκτά και τοπικά.\nΤα παραπάνω θα σας ανεβάσουν το κοστολόγιο σας. Θα ανεβάσουν περισσότερο όμως την ικανοποίηση των πελατών σας, θα κάνουν χαρούμενους τους τοπικούς σας προμηθευτές οι οποίοι θα σας στηρίξουν ποικιλοτρόπως και θα ενισχύσουν πολύ τη φήμη του ξενοδοχείου. Ο υπογράφων το έχει κάνει πράξη στο παρελθόν επί μια πενταετία σε ξενοδοχείο της ορεινής Ελλάδας και σας το λέει εκ πείρας.


vrasmos - βρασμός: Ιανουαρίου 2011\nΑυτό για όσους μαλάκες είναι ενάντια στους μετανάστες...\nAthensMall : To μεγαλύτερο ελληνικό ΣΚΑΝΔΑΛΟ. ΧΡΟΝΟΛΟΓΙΟ 1999-2010\nΓράφει η Βούλα Μυρίλου-Παπαδόδημα\nΗ μετανάστευση έχει βαθειές ρίζες και είναι τόσο παλιά όσο και οι ρίζες του ελληνισμού. Ο Έλληνας ήταν αιώνιος μετανάστης. Δεν υπάρχει περίοδος μέσα στην ελληνική ιστορία που να μην έχουμε μεταναστεύσεις ελλήνων.\nΞεκινούσαν για να ιδρύσουν αποικίες για λόγους πολιτικούς σε τόπους προσιτούς ή να πορευθούν όπου υπήρχε ζήτηση εργατικών χεριών. Η μετανάστευση αποτελεί κοινωνικό πρόβλημα το οποίο πήρε διαστάσεις το 1890 που άρχισε να κορυφώνεται το πρώτο μαζικό μεταναστευτικό ρεύμα. Συνεχίζεται την εικοσαετία 1900-1920 οπότε υπολογίζεται ότι μετανάστευσαν 470.000 άτομα προς Αμερική. Τη μεταπολεμική περίοδο η μετανάστευση συνεχίζεται με κορύφωση στο διάστημα 1950-1970. Τότε έφυγαν κυρίως αγρότες, άνεργοι νέοι, άνθρωποι αγράμματοι από την επαρχία.\nΟ μικρός γεωργικός κλήρος, η αβεβαιότητα της γεωργικής παραγωγής, οι ελλείψεις στην υγεία και την παιδεία, η ανασφάλεια και γενικότερα η έλλειψη στοιχειωδών ανέσεων και κρατικού ενδιαφέροντος, εξαθλίωσαν τον ελληνικό λαό και τον οδήγησαν στα ξένα, εκεί όπου μπορούσε να εργαστεί.\nΣτο μαγικό κόσμο του Youtube μπορείς να βρεις απίστευτο υλικό για ότι θες. Εμείς βρήκαμε τον Κόμπε Μπράιαντ 15 χρόνια πριν, όταν ήταν ακόμα μαθητής αλλά και πάλι είχε όλη τη λάμψη πάνω του. Δείτε πως ήταν και πως έπαιζε ο μεγάλος Κόμπε το 1996…\nστις 12:43 μ.μ. 1 σχόλιο: Σύνδεσμοι σε αυτήν την ανάρτηση\nΗταν μία από τις πιο δυνατές ομάδες στην Ανατολική Γερμανία και η κυρίαρχος της «από εκεί» μεριάς, όπως την έλεγαν οι Δυτικοί. Η Ντιναμό Βερολίνου δεν ήταν απλά μια ομάδα με\nποδοσφαιρικές ικανότητες, αλλά και δυνάστης! Ενας σύλλογος που είχε την εύνοια του προέδρου της χώρας, Εριχ Χόνεκερ. Η Ντιναμό είχε ως… αφεντικό τη διαβόητη Στάζι, δηλαδή τη μυστική υπηρεσία της χώρας, που φυσικά ήταν η απόλυτη κυρίαρχος πάνω στις ζωές των ανθρώπων. Τον καιρό που το Τείχος διαιρούσε τη Γερμανία, οι πολίτες στην ανατολική πλευρά έβλεπαν το ποδόσφαιρο ως τρίτη, ακόμα και τέταρτη επιλογή. Ο στίβος και η κολύμβηση αποτελούσαν τις βασικές προτεραιότητες του καθεστώτος. Ηταν τα αθλήματα που έφερναν μετάλλια στους Ολυμπιακούς Αγώνες, οπότε τραβούσαν και περισσότερο την προσοχή του κόσμου.\nΈχω ξαναγράψει αρκετά άρθρα για αυτήν την καταπληκτική , εξαιρετική , απίθανη κλπ κλπ συγκοινωνία που προσφέρει η εταιρεία του ΚΤΕΛ Χανίων και τα στελέχη της.\nΑλλά αυτή τη φορά τα πράγματα έχουν περάσει κάθε όριο!!!\nστις 2:54 μ.μ. 5 σχόλια: Σύνδεσμοι σε αυτήν την ανάρτηση\nστις 12:46 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n'Ενας απο τους ισχυρότερους κινεζικούς ομίλους, εχει ζητήσει απο το ελληνικό κράτος την απόκτηση της ΑΤΕ, αλλά μέχρι στιγμής δεν έχει πάρει καμία απάντηση.\nΈπειτα από 30 χρόνια ύπαρξης του Ίντερνετ και σύμφωνα με υπολογισμούς αναλυτών, το τρέχον σύστημα διαχείρισης διαδικτυακών διευθύνσεων, που επιτρέπει τη λειτουργία έως περίπου 4,3 δισεκατομμυρίων διευθύνσεων, αναμένεται να κορεστεί στις αρχές του 2012, όταν το μεγαλύτερο μέρος των πιθανών συνδυασμών ονομάτων και καταλήξεων στο ίντερνετ θα είναι ήδη κατοχυρωμένο.\nστις 12:38 μ.μ. 1 σχόλιο: Σύνδεσμοι σε αυτήν την ανάρτηση\nΣτο 13,5% , ρεκόρ εφταετίας, εκτινάχθηκε τον Οκτώβριο η καταγεγραμμένη ανεργία στην Ελλάδα, από 12,6% το Σεπτέμβριο του 2010, όπως ανακοίνωσε την Πέμπτη, η Ελληνική Στατιστική Αρχή.\nστις 2:59 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΣε γνώρισα κάποια βραδιά\nπαραμονές του Κλήδονα\nήμουν παιδί στα δεκαεννιά\nτα χείλη μου ξεκλείδωνα\nνα πίνω να φιλώ και να ρωτάω\nκ ι ο Ερωτόκριτος υπάλληλος του ΙΚΑ\nκι αυτά τα πύρινα, τα φλογερά σου μάτια\nκι όλα τα λόγια μου σκορπίσματα του αέρα\nΗ αγάπη πάλι άργησε μια μέρα\nστις 12:46 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΔεν είχα μπει ποτέ σε φυλακή. Δεν έτυχε. Δεν παρανόμησα, δεν με έπιασαν, δεν έτυχε.


ΤΟ ΚΟΙΝΟ ΤΩΝ ΑΠΑΝΤΑΧΟΥ ΕΛΛΗΝΩΝ: Μέγας Αλέξανδρος : Λαοί της Ανατολής τον λατρεύουν ως Ελευθερωτή\nΜέγας Αλέξανδρος : Λαοί της Ανατολής τον λατρεύουν ως Ελευθερωτή\nΓι’ αυτό, επί 23 συνεχείς αιώνες όλοι οι Λαοί της Ανατολής τον λατρεύουν ως Ελευθερωτή και τον θεωρούν Αρχηγό τους.\nΣτον ιερό του Άμμωνος Διός στην Αίγυπτο και στον ναό του Σολομώντος στην Ιερουσαλήμ οι ιερείς τον υποδέχθηκαν ως Υιό Θεού.\nΗ μητέρα του Μεγάλου Βασιλέως Δαρείου τον ανεκήρυξε γιο της.\nΟι Βουδιστές τον ταύτισαν με τον Βούδα και τον απεικόνισαν με την μορφή του Βούδα.\nΤο Κοράνι τον κατέταξε μεταξύ των Προφητών του Ισλάμ με το όνομα Ζουλ Καρνέιν, δηλαδή Δικέρατος όπως εικονίζεται στα νομίσματα.\nΜνημονεύεται δοξαστικά στα εβραϊκά από τον Προφήτη Δανιήλ και το Βιβλίο των Μακκαβαίων.\nΤην φήμη του διαδίδουν στη Δύση μετά δύο χιλιάδες χρόνια κορυφαίοι Ευρωπαίοι ζωγράφοι με τους εμβληματικούς πίνακές τους: «Ο Αλέξανδρος υποδέχεται με θλίψη και τιμή την σορό του Δαρείου» ο Antonio Pelegrini, 1675-1741, Μουσείο Σουασόν Γαλλίας, «Ο Αλέξανδρος δέχεται την οικογένεια του Δαρείου» ο Francesco Trevisani 1656-1746 για τον Αυτοκράτορα Φίλιππο Ε΄ ανάκτορο Λα Γκράνχα, Μαδρίτη, «Ο Αλέξανδρος στον ναό του Άμμωνος Διός, στην όαση Σίβα» ο Giustino Menescardi, 18ος αι, Μουσείο Trafalgar, Λονδίνο και «Ο Αλέξανδρος στον ναό του Σολομώντος, στην Ιερουσαλήμ ο Sebastiano Conca 1680-1764, Palacio Real Μαδρίτης.\nΟι Αιγύπτιοι καυχώνται ότι ο Μακεδών ήταν γιος του τελευταίου Φαραώ Νεχτεναβώ, οι Σύροι ότι ήταν σύζυγος της Σεμίραμης, οι Αιθίοπες ότι νυμφεύθηκε τη θρυλική Βασίλισσα του Σαββά και οι Πέρσες ότι ήταν ο νόμιμος Μέγας Βασιλέας τους, πρωτότοκος γιος του Ξέρξη. Στην Ιορδανία, στο Αφγανιστάν, στο Πακιστάν, στο Βελουχιστάν, στα υψίπεδα των Ιμαλαΐων, ακόμη και στη Μαλαισία όπου δεν έφτασε ποτέ, οι αυτόχθονες Λαοί διαλαλούν ότι είναι απόγονοί του. Ο Ισκεντέρ παραμένει ο μεγαλύτερος, ο πιο οικείος και πιο σεβάσμιος ήρωας όλης της Ανατολής.\nΧάρις στην εκπληκτική στρατηγική του και στην παράτολμη ανδρεία του συνέτριψε επανειλημμένα τις πολλαπλάσιες περσικές στρατιές. Υπέταξε την αχανή Αυτοκρατορία των Σασσανιδών και όλα τα απρόσιτα δορυφορικά της Βασίλεια. Εισήλθε θριαμβευτής στις τρεις αυτοκρατορικές πρωτεύουσες Περσέπολη, Σούσα και Βαβυλώνα όπου αναγορεύθηκε Μέγας Βασιλεύς.\nΣτην νίκη ήταν ευγενής και στην ακάθεκτη πορεία του μέγας οραματιστής. Σεβάσθηκε όλους τους Λαούς, τον πολιτισμό και την παράδοση του καθενός. Ανεκήρυξε ελεύθερους πολίτες όλους τους υποτελείς του και απέδωσε σε όλους ίσα δικαιώματα. Τίμησε τους ηττημένους και εκήδευσε με βασιλικές τιμές τον αντίπαλό του Δαρείο. Νυμφεύθηκε πρώτος την πριγκίπισσα της Βακτριανής Ρωξάνη και νύμφευσε με Περσίδες τους Μακεδόνες εταίρους του.\nΩς μαθητής του κορυφαίου φιλοσόφου Αριστοτέλη πίστευε ότι ο Ελληνισμός είναι πολιτισμός. Και το απέδειξε. Έτσι. ο Μέγας Μακεδών εγκαθίδρυσε την παγκόσμια ειρήνη και ανέπτυξε την κοινή ευημερία. Ίδρυσε δεκάδες πόλεις, πολλές με το όνομα Αλεξάνδρεια, άνοιξε δρόμους και διώρυγες, εγκαινίασε σχολές, καλλιέργησε την έρευνα και τις επιστήμες, ανέπτυξε την οικονομία και την ναυτιλία. Πρώτος στη Γη ο Αλέξανδρος σχημάτισε την πρώτη Οικουμένη. Πρώτη φορά στην Ιστορία ο συνεκτικός ιστός της αλεξανδρινής Οικουμένης δεν ήταν η βία. Αντίθετα, πρώτη φορά, ήταν η ιστοτιμία και η ειρήνη, ο αμοιβαίος σεβασμός και η κοινή συμβίωση όλων μέσα στην απέραντη ποικιλομορφία. Έτσι έλυσε τον Γόρδιο Δεσμό της οικουμενικής ειρήνης και κοινής προόδου των ανθρώπων.\nΑπό όλους τους Λαούς της αλεξανδρινής Οικουμένης, οι Πέρσες θα είχαν κάθε λόγο να τον εχθρεύονται. Εναντίον τους εξεστράτευσε ο Αλέξανδρος, αυτούς κατενίκησε και τη δική τους κραταιά Αυτοκρατορία κατέλυσε. Ωστόσο, τον δοξάζουν κατά τρόπον απαράμιλλο! Οι δύο κορυφαίοι Πέρσες ποιητές του 11ου και του 12ου αιώνα αφιερώνουν χιλιάδες στίχους στον ήρωα Αλέξανδρο. Ο Φερντοσί (934-1020 μ.Χ) γράφει το Σαχ-Ναμέ, το βιβλίο των Βασιλέων, με πρωταγωνιστή τον Μακεδόνα. Και ο Νιζαμί (1141-1209 μ.Χ) το Εσκεντάρ-Ναμέ, το Βιβλίο του Αλεξάνδρου -του Ισκεντέρ. Τα δύο αυτά αλεξανδρινά έπη κοσμούνται με αριστουργήματα της περσικής ζωγραφικής και επί αιώνες είναι τα δημοφιλέστερα του περσικού Λαού.\nΜικρογραφία στο περσικό έπος Εσκαντάρ Ναμέ του Νιζαμί, 12ος αι., αναφέρει: «Ο Αλέξανδρος με τους Προφήτες του Ισλάμ Ελιάς και Χιζρ στο αθάνατο νερό, ενώ ανεγείρονται τα τείχη Γωγ και Μαγώγ που χωρίζουν τον Κόσμο στο Καλό και στο Κακό». Στο χειρόγραφο βιβλίο του «Οι Επτά Θρόνοι» ο Πέρσης Τζααμί Μασάντ 1555-6 μ.Χ. δημοσιεύει μικρογραφία όπου εξηγεί: «Οι Πέρσες φιλόσοφοι, αξιωματούχοι και πολεμιστές οδύρονται γύρω από τον νεκρό Αλέξανδρο». Περσικό μεσαιωνικό χειρόγραφο εξηγεί σε μικρογραφία του: «Ο Αλέξανδρος, αθάνατος στον Παράδεισο του Αλλάχ, συνδιαλέγεται με τον Προφήτη Καντίρ».\nΣτην κοιλάδα Κανταχάρ του Αφγανιστάν υψώνονταν επί αιώνες κολοσσιαίο άγαλμα λαξευμένο επί τόπου σε βραχώδες όρος. Ήταν ο Αλέξανδρος με τη μορφή του Βούδα επονομαζόμενος Bamyan Buda. Η Ουνέσκο το είχε ανακηρύξει μνημείο της παγκόσμιας κληρονομιάς μαζί με άλλα παραπλήσιά του αγάλματα. Επειδή εικονίζει πρόσωπο, το κατέστρεψαν οι Ταλιμπάν ζηλωτές του ανεικονικού Ισλάμ προκαλώντας διεθνή κατακραυγή. Μετά την πτώση των Ταλιμπάν οι συμμαχικές δυνάμεις και οι Αρχές του Αφγανιστάν, επιχειρώντας αποκατάσταση των μνημείων, ανακάλυψαν στο ίδιο όρος και δεύτερο γιγαντιαίο άγαλμα του Αλεξάνδρου. Ο Αλέξανδρος με τη μορφή του Βούδα κυκλοφορεί σε γραμματόσημο του Αφγανιστάν.\nΤο εικονογραφημένο λαϊκό «Μυθιστόρημα του Αλεξάνδρου» γραμμένο ελληνικά και αραβικά αναφέρει σε εικόνα του: «Ο Αλέξανδρος στην Ινδία μπαίνει σε πλοίο με πενήντα στρατιώτες και πηγαίνει στο νησί. Εκεί βρήκε ανθρώπους σαν εκείνον αλλά γυμνούς, οι οποίοι του είπαν λόγια γεμάτα σοφία». Αυτό ουδέποτε συνέβη, βέβαια, αλλά με βάση αυτόν τον θρύλο οι Μαλαίσιοι πιστεύουν μέχρι σήμερα, πως είναι -και αυτοί- απόγονοι του μεγάλου Μακεδόνα. Το 2008 ο μεγαλύτερος τηλεοπτικός σταθμός της Μαλαισίας, που φέρει το ελληνικό όνομα Astron, μετέδωσε ντοκυμανταίρ με δέκα ωριαία επεισόδια αφιερωμένα αποκλειστικά στον Αλέξανδρο. Μού ζήτησαν και τους έδωσα συνέντευξη.\nΑνάλογοι θρύλοι επικρατούν και στην Κίνα επειδή στο περσικό έπος Εσκαντάρ Ναμέ του Νιζαμί δημοσιεύθηκε μικρογραφία τον 12ο αιώνα, η οποία αναφέρει: «Ο Κινέζος αυτοκράτορας έχει κατέβει από τον ελέφαντα και υποδέχεται τον Αλέξανδρο».\nΓια την Αθήνα θα μιλάμε τώρα; Μίλησε, άλλωστε, ο Ελληνισμός.\nΕτικέτες ΑΝΑΛΥΣΗ, ΜΕΓΑΣ ΑΛΕΞΑΝΔΡΟΣ


Εισαγωγή στην Οικονομική Επιστήμη Ι. Παραγωγή και κόστος. Αρ. Διάλεξης: 8 - PDF\nDownload "Εισαγωγή στην Οικονομική Επιστήμη Ι. Παραγωγή και κόστος. Αρ. Διάλεξης: 8"\n1 Εισαγωγή στην Οικονομική Επιστήμη Ι Παραγωγή και κόστος Αρ. Διάλεξης: 8\n2 Κόστος Παραγωγής Οι αγοραίες δυνάμεις της προσφοράς και ζήτησης Προσφορά και ζήτηση Χρησιμοποιούνται συχνά από τους οικονομολόγους Είναι οι δυνάμεις που κάνουν τις αγορές να λειτουργούν Η σύγχρονη Μικροοικονομική ανάλυση βασίζεται στην προσφορά, τη ζήτηση και την αγοραία ισορροπία\n3 Τι σημαίνει κόστος? Με βάση το Νόμο της Προσφοράς: Οι παραγωγοί είναι πρόθυμοι να παράγουν και να προσφέρουν μια αυξημένη ποσότητα από ένα αγαθό όταν η τιμή του αγαθού αυτού είναι υψηλή. Αυτό έχει ως αποτέλεσμα την δημιουργία μιας καμπύλης προσφοράς με θετική κλίση.\n4 Τι σημαίνει κόστος? Ποιος είναι ο αντικειμενικός σκοπός της επιχείρησης/παραγωγού; Σκοπός της επιχείρησης είναι η μεγιστοποίηση των κερδών.\n5 Συνολικό Έσοδο, Συνολικό Κόστος και Κέρδος Συνολικό Έσοδο (Total Revenue) Η χρηματική ποσότητα που λαμβάνει ο παραγωγός από την πώληση του προϊόντος στην αγορά. Συνολικό Κόστος (Total Cost) Η αγοραία αξία των εισροών που χρησιμοποιεί η επιχείρηση στην παραγωγική διαδικασία.\n6 Συνολικό Έσοδο, Συνολικό Κόστος και Κέρδος Κέρδος (Profit) είναι το χρηματικό πόσο που προκύπτει όταν από τα συνολικά έσοδα της επιχείρησης αφαιρέσουμε το συνολικό κόστος. Κέρδος = Συνολικά Έσοδα-Συνολικό Κόστος Π= TR-TC ή\n7 Το κόστος ως κόστος ευκαιρίας Το κόστος παραγωγής για μια επιχείρηση περιλαμβάνει όλα τα κόστη ευκαιρίας που χρειάζονται για την παραγωγή του αγαθού. Άμεσα (explicit) και Έμμεσα (implicit) Κόστη Τα άμεσα κόστη είναι τα κόστη των εισροών που απαιτούν την χρηματική δαπάνη της επιχείρησης. Τα έμμεσα κόστη είναι τα κόστη των εισροών που δεν απαιτούν χρηματική δαπάνη από την επιχείρηση.\n8 Οικονομικό Κέρδος έναντι Λογιστικού Κέρδους Οι οικονομολόγοι μετρούν το οικονομικό κέρδος της επιχείρησης (TR-TC), συμπεριλαμβάνοντας τόσο το άμεσο όσο και το έμμεσο κόστος. Οι λογιστές μετρούν το λογιστικό κέρδος της επιχείρησης (TR-TC) όπου στην περίπτωση του κόστους λαμβάνουν υπόψη μόνον το άμεσο κόστος (χρηματικό).\n9 Οικονομικό Κέρδος έναντι Λογιστικού Κέρδους Όταν το συνολικό έσοδο υπερβαίνει τόσο το άμεσο όσο και το έμμεσο κόστος, τότε η επιχείρηση δημιουργεί οικονομικά κέρδη. Το οικονομικό κέρδος είναι πάντοτε μικρότερο του λογιστικού κέρδους.\n10 Διάγραμμα 1 Οικονομολόγοι vs Λογιστών Οικονομολόγοι Λογιστές Έσοδα Οικονομικό κέρδος Έμμεσο κόστος Άμεσο κόστος Συνολικό κόστος ευκαιρίας Λογιστικό κέρδος Άμεσο κόστος Έσοδα\n11 Παραγωγή και κόστος Η συνάρτηση παραγωγής Η συνάρτηση δείχνει την σχέση μεταξύ της ποσότητας των εισροών που χρησιμοποιούνται στην παραγωγή του αγαθού και της ποσότητας του αγαθού που τελικά παράγεται. Q=f(K,L)\n12 Οριακό Προϊόν Παραγωγή και κόστος Το οριακό προϊόν (marginal product) για οποιαδήποτε εισροή που χρησιμοποιείται στην παραγωγική διαδικασία είναι η αύξηση στο προϊόν που είναι αποτέλεσμα της χρήσης μια επιπρόσθετης μονάδας της εισροής αυτής.\n13 Πίνακας 1 Συνάρτηση Παραγωγής και Συνολικό Κόστος Μονάδες εργασίας Προϊόν (ανά ώρα) Οριακό Προϊόν Εργασίας (MPL) Κόστος εργοστασίου Κόστος εργασίας Συνολικό κόστος\n14 Συνάρτηση παραγωγής Φθίνον οριακό προϊόν (Diminishing marginal product) είναι η ιδιότητα σύμφωνα με την οποία το οριακό προϊόν μιας εισροής μειώνεται καθώς η ποσότητα της εισροής αυξάνεται. Παράδειγμα: Καθώς ολοένα και περισσότεροι εργαζόμενοι προσλαμβάνονται σε μια επιχείρηση, κάθε ένας επιπρόσθετος εργαζόμενος συμβάλλει ολοένα και λιγότερο στην παραγωγή επειδή η επιχείρηση διαθέτει έναν περιορισμένο αριθμό εξοπλισμού, κτιρίων, μηχανών κλπ.\n15 Διάγραμμα 2 Συνάρτηση Παραγωγής Προϊόν Αριθμός εργαζομένων\n16 Συνάρτηση Παραγωγής Φθίνον οριακό προϊόν Η κλίση της συνάρτησης παραγωγής μετρά το οριακό προϊόν της εισροής (π.χ. εργασία). Όταν το οριακό προϊόν μειώνεται, η συνάρτηση παραγωγής γίνεται ολοένα και πιο οριζόντια.\n17 Από την συνάρτηση παραγωγής στην συνάρτηση κόστους Η σχέση μεταξύ της ποσότητας που μπορεί να παράγει μια επιχείρηση και του κόστους που απαιτείται για το σκοπό αυτό προσδιορίζει και την απόφαση για την τιμή του αγαθού. Ή καμπύλη του συνολικού κόστους δείχνει τη σχέση αυτή.\n18 Πίνακας 1 Συνάρτηση Παραγωγής και Συνολικό Κόστος Μονάδες εργασίας Προϊόν (ανά ώρα) Οριακό Προϊόν Εργασίας (MPL) Κόστος εργοστασίου Κόστος εργασίας Συνολικό κόστος\n19 Διάγραμμα 2 Καμπύλη Συνολικού Κόστους Συνολικό Κόστος (TC) Ποσότητα Προϊόντος (Q)\n20 Διάφορες μετρήσεις κόστους Τα κόστη παραγωγής κατηγοριοποιούνται σε σταθερά κόστη (fixed costs) και μεταβλητά κόστη (variable costs). Σταθερό κόστος είναι το κόστος που δεν μεταβάλλεται καθώς η ποσότητα του παραγόμενου προϊόντος μεταβάλλεται. Μεταβλητό κόστος είναι το κόστος που μεταβάλλεται καθώς η ποσότητα του παραγόμενου προϊόντος μεταβάλλεται.\n21 Σταθερό και μεταβλητό κόστος Συνολικό κόστος Συνολικό Σταθερό Κόστος (TFC) Συνολικό Μεταβλητό Κόστος (TVC) Συνολικό Κόστος (TC) TC = TFC + TVC\n22 Πίνακας 2 Μετρήσεις του κόστους\n23 Σταθερό και μεταβλητό κόστος Μέσο Συνολικό Κόστος (Average Costs) Το μέσο κόστος υπολογίζεται εάν διαιρέσουμε το Συνολικό Κόστος της επιχείρησης με την ποσότητα του παραγόμενου προϊόντος (AΤC=TC/Q). Το μέσο κόστος είναι το κόστος για κάθε μια τυπική μονάδα παραγόμενου προϊόντος.\n24 Σταθερό και μεταβλητό κόστος Μέσο Κόστος Μέσο σταθερό κόστος-average Fixed Costs (AFC) Μέσο Μεταβλητό Κόστος-Average Variable Costs (AVC) Μέσο Συνολικό Κόστος-Average Total Costs (ATC) ATC = AFC + AVC\n25 Μέσο και Οριακό Κόστος AFC Σταθερό κόστος Ποσότητα FC Q AVC Μεταβλητό Κόστος Ποσότητα VC Q ATC Συνολικό κόστος Ποσότητα TC Q\n26 Μέσο και Οριακό Κόστος Οριακό Κόστος Το Οριακό Κόστος-Marginal cost (MC) μετρά την αύξηση στο συνολικό κόστος που προέρχεται από την αύξηση του παραγόμενου προϊόντος κατά μια μονάδα. Το οριακό κόστος απαντά την ερώτηση: Πόσο κοστίζει η παραγωγή μιας επιπρόσθετης μονάδας του αγαθού;\n27 Μέσο και Οριακό Κόστος MC (μεταβολή στο συνολικό κόστος) (μεταβολή στην ποσότητα προϊόντος) TC Q\n28 Δείτε πώς το MC μεταβάλλεται καθώς η Q μεταβάλλεται Q TC MC Q TC MC\n29 Διάγραμμα 3 Καμπύλη Συνολικού Κόστους TC TC Q\n30 Διάγραμμα 4 Μέσο και οριακό κόστος-καμπύλες Κόστος MC ATC AVC AFC Q\n31 Η μορφή των καμπυλών κόστους Το οριακό κόστος αυξάνεται καθώς η ποσότητα του παραγόμενου προϊόντος αυξάνεται. Αυτό οφείλεται στην ιδιότητα του φθίνοντος οριακού προϊόντος.\n32 Η μορφή των καμπυλών κόστους Η καμπύλη του μέσου συνολικού κόστους (ATC) είναι U-μορφής. Σε πολύ χαμηλά επίπεδα προϊόντος το ATC είναι υψηλό επειδή το σταθερό κόστος (FC) κατανέμεται σε πολύ λίγες μονάδες προϊόντος. Το ATC μειώνεται καθώς το προϊόν αυξάνεται. Το ATC αρχίζει να αυξάνεται επειδή το AVC αυξάνεται με γρήγορους ρυθμούς.\n33 Η μορφή των καμπυλών κόστους Το κάτω μέρος της U-μορφής της καμπύλης ATC παρατηρείται στην ποσότητα που ελαχιστοποιεί το ATC. Πολλές φορές το σημείο αυτό αποκαλείται σημείο αποτελεσματικής λειτουργία της επιχείρησης.\n34 Η μορφή των καμπυλών κόστους Σχέση μεταξύ MC και ATC Σε οποιοδήποτε σημείο όπου MC<ATC, το ATC φθίνει. Σε οποιοδήποτε σημείο όπου MC>ATC, το ATC αυξάνει.\n35 Η μορφή των καμπυλών κόστους Σχέση μεταξύ MC και ATC Στο σημείο όπου MC=ATC τότε η παραγωγή βρίσκεται στην αποτελεσματική κλίμακα. Αποτελεσματική κλίμακα (Efficient scale) είναι η ποσότητα του προϊόντος στην οποία το ATC ελαχιστοποιείται.\n36 Τυπικές Καμπύλες Κόστους Ποιες είναι οι σχέσεις μεταξύ των διαφόρων μετρήσεων του κόστους;\n37 Διάγραμμα 5 Καμπύλες κόστους της τυπικής επιχείρησης C Το MC φθίνει αρχικά και στη συνέχεια αυξάνεται λόγω του φθίνοντος οριακού προϊόντος Το MC τέμνει τις ATC και AVC στο ελάχιστο σημείο τους Μετά το AFC φθίνει συνεχώς. MC ATC AVC 0.50 AFC Q\n38 Τυπικές Καμπύλες Κόστους Τρείς βασικές ιδιότητες των Καμπυλών Κόστους Το MC αυξάνεται καθώς η ποσότητα του προϊόντος αυξάνεται. Η μορφή της ATC είναι σχήματος U. Η MC τέμνει την ATC στο ελάχιστο σημείο της.\n39 Χρονικός Ορίζοντας Επιχείρησης Ο επιχειρηματίας αντιμετωπίζει περιορισμούς στη λήψη αποφάσεων Τι κάνει η επιχείρηση στην παρούσα χρονική φάση και τι στο άμεσο μέλλον (βραχυχρόνια περίοδος). Τι σχεδιάζει να κάνει η επιχείρηση στο απώτερο μέλλον (μακροχρόνια περίοδος).\n40 Βραχυχρόνια περίοδος: Το χρονικό διάστημα μέσα στο οποίο η επιχείρηση δεν μπορεί να μεταβάλλει την ποσότητα ορισμένων από τους συντελεστές που χρησιμοποιεί. Μακροχρόνια περίοδος: Το χρονικό διάστημα κατά το οποίο η επιχείρηση μπορεί να μεταβάλλει τις ποσότητες όλων των συντελεστών που χρησιμοποιεί στην παραγωγική διαδικασία.\n41 Νόμος της Φθίνουσας Απόδοσης Ο Νόμος της Φθίνουσας Απόδοσης αναφέρεται στη σχέση που υπάρχει ανάμεσα στις μεταβολές του Παραγόμενου προϊόντος και στις μεταβολές των χρησιμοποιούμενων συντελεστών παραγωγής. Δηλαδή δείχνει τις μεταβολές του προϊόντος καθώς ορισμένοι συντελεστές παραγωγής μεταβάλλονται ενώ κάποιοι άλλοι παραμένουν σταθεροί.\n42 Παράδειγμα: Σταθερός Συντελεστής: Έδαφος Μεταβλητός Συντελεστής: Εργασία Σχέσεις μεταξύ προϊόντος και παραγωγικών συντελεστών: Μέσο Προϊόν και Οριακό Προϊόν. Μέσο Προϊόν:: Ο λόγος του συνολικού προϊόντος προς τις μονάδες του μεταβλητού συντελεστή εργασία (Προϊόν ανά εργάτη). Οριακό Προϊόν:: Η μεταβολή στο συνολικό Προϊόν όταν μεταβάλλεται ο μεταβλητός συντελεστής κατά μια μονάδα.\n43 Q Έδαφος Q L Q Total Q AP= Q Total L ΔQ MP= ΔQ Total L , , ,\n44 Q L Total Q AP MP\n45 Λόγω της Συμπεριφοράς του TP παρατηρείται η αρχική αύξηση και εν συνεχεία η μείωση στο MP. Q L Total Q AP MP\n46 Η μεταβολές του AP είναι μικρότερες από τις μεταβολές του MP (μεγαλύτερη κλίση το MP από το ΑP). Αυτό γιατί το AP επηρεάζεται και από τις προηγούμενες μονάδες L, ενώ το MP αποδίδει μόνον την επιπρόσθετη αύξηση του Q από την επιπλέον μονάδα L. Q L Total Q AP MP\n47 H καμπύλη MP τέμνει την AP από τα πάνω προς τα κάτω στο υψηλότερο της σημείο. Q L Total Q AP MP\n48 Όταν AP είναι στο Max (L=4) έδαφος και η εργασία συνδυάζονται με το καλύτερο τρόπο. Μετά από το σημείο L=4 η απόδοση των συντελεστών (έδαφος, εργασία) μειώνεται. Q L Total Q AP MP\n49 Όταν το TP είναι στο Max (L=7) το MP=0. Μετά από αυτό το σημείο η απόδοση των συντελεστών (έδαφος, εργασία) γίνεται αρνητική. Αυτό συμβαίνει λόγω του νόμου της φθίνουσας απόδοσης. Q L Total Q AP MP\n50 Κόστος στην μακροχρόνια και βραχυχρόνια περίοδο Για τις περισσότερες επιχειρήσεις, ο διαχωρισμός του συνολικού κόστους μεταξύ σταθερού και μεταβλητού κόστους εξαρτάται από τον χρονικό ορίζοντα που λαμβάνεται υπόψη. Βραχυχρόνια, κάποια κόστη είναι σταθερά. Μακροχρόνια, όλα τα σταθερά κόστη μετατρέπονται σε μεταβλητά. Επειδή λοιπόν κάποια κόστη βραχυχρόνια μπορεί να είναι σταθερά αλλά μακροχρόνια να γίνονται μεταβλητά, οι καμπύλες μακροχρόνιου κόστους διαφέρουν από τις καμπύλες βραχυχρόνιου κόστους.\n51 Οικονομίες και αρνητικές οικονομίες κλίμακας Οικονομίες κλίμακας (Economies of scale) αναφέρονται στην περίπτωση όπου το μακροχρόνιο μέσο συνολικό κόστος (LRATC) μειώνεται καθώς η ποσότητα του προϊόντος αυξάνεται. Αρνητικές οικονομίες κλίμακας (Diseconomies of scale) αναφέρονται στην περίπτωση όπου το LRATC αυξάνεται καθώς η ποσότητα του προϊόντος αυξάνεται. Σταθερές αποδόσεις κλίμακας (Constant returns to scale) αναφέρονται στην περίπτωση όπου το LRATC παραμένει αμετάβλητο καθώς το προϊόν αυξάνεται.\n52 Διάγραμμα 6 Μέσο Συνολικό Κόστος: Βραχυχρόνια και Μακροχρόνια ATC ATC βραχυχ. μικρή επιχείρηση ATC βραχυχ. μεσαία επιχείρηση ATC βραχυχ. μεγάλη επιχείρηση ATC μακροχρόνια 12,000 10,000 Οικονομίες κλίμακας Σταθερές αποδόσεις κλίμακας Αρνητικές οικονομίες κλίμακας 0 1,000 1,200 Q\n53 LRATC Κόστος LRATC Q Οικονομίες Κλίμακας Σταθερές Αποδόσεις κλίμακας Αρνητικές Οικονομίες κλίμακας\n58 AC1 AC2 AC3 ACLR\nΚαθηγήτρια: Β. ΠΕΚΚΑ- ΟΙΚΟΝΟΜΟΥ. Παραγωγή και κόστος. Υποψήφια Διδάκτωρ: Σ. ΤΑΚΑΟΓΛΟΥ\nΚαθηγήτρια: Β. ΠΕΚΚΑ- ΟΙΚΟΝΟΜΟΥ Παραγωγή και κόστος Υποψήφια Διδάκτωρ: Σ. ΤΑΚΑΟΓΛΟΥ Θα εξετάσουμε: Άμεσο κόστος Έμμεσο κόστος Λογιστικό και Οικονομικό Κέρδος Βραχυχρόνια και Μακροχρόνια περίοδος Παραγωγή\n(ii) Η χρονική διάρκεια από τη στιγμή που θα χρησιμοποιηθούν οι παραγωγικοί συντελεστές μέχρι την παραγωγή του προϊόντος.\nΚΕΦΑΛΑΙΟ ΤΡΙΤΟ Η ΠΑΡΑΓΩΓΗ ΤΗΣ ΕΠΙΧΕΙΡΗΣΗΣ ΚΑΙ ΤΟ ΚΟΣΤΟΣ Α. ΠΑΡΑΓΩΓΗ ΤΗΣ ΕΠΙΧΕΙΡΗΣΗΣ 1. Η έννοια της παραγωγής και τα χαρακτηριστικά της Τα οικονομικά αγαθά και οι υπηρεσίες είναι αποτέλεσμα της διαδικασίας\nΟΡΓΑΝΩΣΗ ΚΑΙ ΣΥΜΠΕΡΙΦΟΡΑ ΤΩΝ ΕΠΙΧΕΙΡΗΣΕΩΝ Ι ΒΑΣΙΚΕΣ ΕΝΝΟΙΕΣ. Μορφές οργάνωσης των επιχειρήσεων\nΟΡΓΑΝΩΣΗ ΚΑΙ ΣΥΜΠΕΡΙΦΟΡΑ ΤΩΝ ΕΠΙΧΕΙΡΗΣΕΩΝ Ι ΒΑΣΙΚΕΣ ΕΝΝΟΙΕΣ Βασική υπόθεση: Επιδίωξη κάθε επιχείρησης, η μεγιστοποίηση των κερδών της (Profit maximization) Κέρδη: Συνολικά έσοδα Συνολικό κόστος (profits:\nΟΙΚΟΝΟΜΙΚΗΣ ΑΡΧΕΣ ΘΕΩΡΙΑΣ ΜΙΚΡΟΟΙΚΟΝΟΜΙΑ ΜΑΚΡΟΟΙΚΟΝΟΜΙΑ Γ' ΤΑΞΗ ΓΕΝΙΚΟΥ ΛΥΚΕΙΟΥ ΜΑΘΗΜΑ ΕΠΙΛΟΓΗΣ. Γ' ΤΑΞΗ ΕΠΑ.Λ. ΤΟΜΟΣ 2ος\nΑΡΧΕΣ ΟΙΚΟΝΟΜΙΚΗΣ ΘΕΩΡΙΑΣ ΜΙΚΡΟΟΙΚΟΝΟΜΙΑ ΜΑΚΡΟΟΙΚΟΝΟΜΙΑ Γ' ΤΑΞΗ ΓΕΝΙΚΟΥ ΛΥΚΕΙΟΥ ΜΑΘΗΜΑ ΕΠΙΛΟΓΗΣ Γ' ΤΑΞΗ ΕΠΑ.Λ. ΤΟΜΟΣ 2ος 22-0127_OIKONOMIKH THEORIA_28b_B_v4.indd 1 25/1/2017 4:46:38 µµ ΣΤΟΙΧΕΙΑ ΑΡΧΙΚΗΣ


ΙΣΧΥΣ (Ischys): ΓΕΣ: Ανεκτίμητης αξίας η υγειονομική προσφορά σε όλους...ΝΑΙ ΜΕΝ, ΑΛΛΑ...\nΓΕΣ: Ανεκτίμητης αξίας η υγειονομική προσφορά σε όλους...ΝΑΙ ΜΕΝ, ΑΛΛΑ...\nΣΧΟΛΙΟ "ΙΣΧΥΣ": ΑΝΕΚΤΙΜΗΤΗΣ ΜΕΝ ΑΞΙΑΣ, ΠΛΗΝ ΚΑΘΟΛΟΥ ΣΧΕΤΙΚΗΣ ΜΕ ΤΗΝ ΑΜΥΝΑ. ΣΥΝΕΧΙΖΕΤΑΙ ΟΜΩΣ ΟΛΗ ΑΥΤΗ Η... "ΑΝΕΚΤΙΜΗΤΗΣ ΑΞΙΑΣ" ΚΟΙΝΩΝΙΚΗ ΠΡΟΣΦΟΡΑ, ΝΑ ΑΠΟΤΙΜΑΤΑΙ ΚΑΙ ΝΑ ΧΡΕΩΝΕΤΑΙ ΚΑΝΟΝΙΚΟΤΑΤΑ ΣΤΙΣ ΑΜΥΝΤΙΚΕΣ ΔΑΠΑΝΕΣ ΤΗΣ ΧΩΡΑΣ. ΑΡΑ ΝΑ ΜΕΤΡΑ ΣΤΟ ΠΕΡΙΦΗΜΟ 2% ΤΗΣ ΝΑΤΟΙΚΗΣ ΥΠΟΧΡΕΩΣΗΣ ΚΑΙ ΚΑΠΩΣ ΕΤΣΙ ΝΑ ΦΑΝΤΑΖΟΝΤΑΙ ΟΙ ΔΙΑΦΟΡΟΙ ΠΩΣ Η ΧΩΡΑ ΕΧΕΙ ΑΜΥΝΑ, ΟΤΑΝ ΣΤΗΝ ΠΡΑΓΜΑΤΙΚΟΤΗΤΑ ΤΟ ΜΟΝΟΝ ΠΟΥ ΕΧΕΙ ΕΙΝΑΙ ΑΔΕΛΦΕΣ ΝΟΣΟΚΟΜΕΣ ΚΑΙ ΜΗΤΕΡΕΣ ΤΕΡΕΖΕΣ.\n- ΑΛΕΞΙΣΦΑΙΡΑ ΚΑΙ ΜΑΣΚΕΣ ΑΕΡΙΩΝ ΓΙΑ ΟΛΟΥΣ ΔΕΝ ΕΧΕΙ\n- ΣΥΓΧΡΟΝΟ ΑΤΟΜΙΚΟ ΟΠΛΙΣΜΟ (ΕΞΟΠΛΙΣΜΟ) ΓΙΑ ΟΛΟΥΣ ΔΕΝ ΕΧΕΙ\n- ΑΝΤΑΛΛΑΚΤΙΚΑ ΚΑΙ ΑΝΑΛΩΣΙΜΑ ΔΕΝ ΕΧΕΙ\n- ΣΥΓΧΡΟΝΑ ΠΟΛΕΜΙΚΑ ΑΕΡΟΣΚΑΦΗ ΔΕΝ ΕΧΕΙ\n- ΠΟΛΕΜΟΦΟΔΙΑ ΓΙΑ ΤΑ ΑΡΜΑΤΑ ΔΕΝ ΕΧΕΙ\n- ΚΑΥΣΙΜΑ ΓΙΑ ΤΟΝ ΣΤΟΛΟ ΕΧΕΙ ΚΑΙ ΔΕΝ ΕΧΕΙ\n- ΠΛΟΙΑ ΔΕΝ ΕΧΕΙ\n- ΣΥΓΧΡΟΝΗ ΑΕΡΑΜΥΝΑ ΔΕΝ ΕΧΕΙ\n- ΕΠΑΡΚΗ ΚΑΤΑΦΥΓΙΑ ΔΕΝ ΕΧΕΙ\n- ΚΥΒΕΡΝΟΑΜΥΝΑ ΔΕΝ ΕΧΕΙ\n- ΟΥΣΙΑΣΤΙΚΗ ΕΚΠΑΙΔΕΥΣΗ ΚΑΙ ΑΠΟΤΕΛΕΣΜΑΤΙΚΗ ΕΘΝΟΦΥΛΑΚΗ ΔΕΝ ΕΧΕΙ\n- ΑΜΥΝΤΙΚΗ ΒΙΟΜΗΧΑΝΙΑ ΔΕΝ ΕΧΕΙ\n- ΕΡΕΥΝΗΤΙΚΑ ΠΡΟΓΡΑΜΜΑΤΑ ΕΞΕΛΙΞΗΣ ΟΠΛΙΣΜΟΥ ΚΑΙ ΟΠΛΙΚΩΝ ΣΥΣΤΗΜΑΤΩΝ ΔΕΝ ΕΧΕΙ\n- ΣΟΒΑΡΟ ΕΠΙΚΑΙΡΟΠΟΙΗΜΕΝΟ ΔΟΓΜΑ ΜΕ ΕΠΕΞΕΡΓΑΣΜΕΝΑ ΣΕΝΑΡΙΑ ΑΝΤΙΜΕΤΩΠΙΣΗΣ ΠΟΙΚΙΛΩΝ ΑΠΕΙΛΩΝ ΚΑΙ ΜΑΚΡΟΧΡΟΝΙΟ ΣΤΡΑΤΗΓΙΚΟ ΣΧΕΔΙΑΣΜΟ ΤΟΥ ΤΟΜΕΟΣ ΔΕΝ ΕΧΕΙ\nΚΑΙ ΑΛΛΑ ΠΟΛΛΑ ΠΟΥ ΔΕΝ ΘΕΛΟΥΜΕ ΝΑ ΤΑ ΑΝΑΦΕΡΟΥΜΕ, ΔΕΝ ΕΧΕΙ...\nΕΧΕΙ ΟΜΩΣ ΚΟΙΝΩΝΙΚΟ ΕΡΓΟ ΚΑΙ ΟΡΔΕΣ ΕΙΣΒΟΛΕΩΝ ΠΟΥ ΤΙΣ ΧΑΡΑΚΤΗΡΙΖΟΥΝ ΩΣ "ΜΕΤΑΝΑΣΤΕΣ" ΚΑΙ "ΠΡΟΣΦΥΓΕΣ" ΤΙΣ ΟΠΟΙΕΣ ΦΡΟΝΤΙΖΟΥΝ ΜΕ ΙΔΙΑΙΤΕΡΗ ΣΤΟΡΓΗ ΟΙ Ε.Δ. ΑΥΤΟ ΠΟΥ ΤΟ ΒΑΖΕΤΕ;\nΟι δραστηριότητες Κοινωνικής Προσφοράς του Στρατού Ξηράς, στους τομείς της Υγείας και της Περίθαλψης, για το τέταρτο τρίμηνο του έτους 2016, ήταν οι ακόλουθες:\n1. Στο πλαίσιο προληπτικής ιατρικής, διατέθηκε στρατιωτικό ιατρικό προσωπικό όλων των ειδικοτήτων και κινητά ιατρεία του Στρατού Ξηράς, για εξέταση και παροχή ιατροφαρμακευτικής περίθαλψης κατοίκων ορεινών περιοχών και νήσων της επικράτειας. Εξετάσθηκαν συνολικά 1.036 κάτοικοι.\n2. Πραγματοποιήθηκαν αεροδιακομιδές 33 ασθενών με ελικόπτερα της Αεροπορίας Στρατού. Συνολική διάρκεια πτήσεων, 65 ώρες και 35 λεπτά.\n3. Συγκεντρώθηκαν 1.369 φιάλες αίματος, από εθελοντικές αιμοδοσίες στρατιωτικού προσωπικού.\n4. Διατέθηκε ασθενοφόρο της 8ης Μηχανοποιημένης Ταξιαρχίας, στο Δήμο Πωγωνίου Ιωαννίνων, για διακομιδή ιδιωτών ασθενών στο νοσοκομείο Ιωαννίνων.\n5. Διατέθηκε ασθενοφόρο της 80 ΑΔΤΕ, για διακομιδή ιδιωτών ασθενών στο νοσοκομείο Κω.\n6. Διατέθηκαν Αξιωματικοί Υγειονομικού της 79 ΑΔΤΕ, για την παροχή υγειονομικής περίθαλψης στους κατοίκους του Αγαθονησίου.\n7. Διατέθηκε οπλίτης ιατρός της 95 ΑΔΤΕ, για την υγειονομική περίθαλψη κατοίκων της Τήλου.\n8. Διατέθηκε οπλίτης βοηθός μικροβιολόγου εργαστηρίου της 95 ΑΔΤΕ, στο νοσοκομείο Ρόδου.\n9. Διατέθηκε οπλίτης οδοντίατρος της 95 ΑΔΤΕ, στο πολυδύναμο ιατρείο Μεγίστης.\n10. Διατέθηκαν Αξιωματικοί Υγειονομικού ειδικότητας Ψυχιάτρου, Παθολόγου και Αγγειοχειρουργού της 79 ΑΔΤΕ, στο νοσοκομείο Σάμου.\n11. Διατέθηκε Στρατιωτικός Ιατρός της 80 ΑΔΤΕ, για πραγματοποίηση ιατρικών εξετάσεων σε κατοίκους της Ψερίμου.\n12. Διατέθηκε Στρατιωτικός Ιατρός της 80 ΑΔΤΕ (588 Μ/Κ ΤΕ), για πραγματοποίηση ιατρικών εξετάσεων σε κατοίκους των Αρκιών.\n13. Πραγματοποιήθηκε σεμινάριο Κέντρου Πρόληψης Χρήσης Εξαρτησιογόνων Ουσιών ΟΚΑΝΑ Χίου, σε οπλίτες της 96 ΑΔΤΕ.\n14. Ολοκληρώθηκε η τοποθέτηση των οπλιτών ιατρών στις Διαπόντιους νήσους (Μαθράκι, Ερείκουσα, Οθωνοί).\nΣΥΓΧΡΟΝΑ ΕΠΙΚΟΙΝΩΝΙΑΚΑ ΜΕΣΑ ΕΠΙΣΗΣ ΔΕΝ ΕΧΕΙ...ΤΑ ΠΕΡΙΣΣΟΤΕΡΑ ΜΗ ΑΞΙΟΠΙΣΤΑ ΚΑΙ ΜΕ ΠΑΤΕΝΤΕΣ ΤΗΣ ΣΤΙΓΜΗΣ.


Glyfada24.gr - Displaying items by tag: ΜΟΥΣΤΑΚΑΣ\n"Πλαίσιο" και "Μουστάκας" ανακοίνωσαν ότι ανοίγουν με click away\n"Πλαίσιο" και "Μουστάκας" ανακοίνωσαν ότι ανοίγουν την Κυριακή 13/12 με click away. Ποιοι είναι οι περιορισμοί και οι κανόνες.\nΜπορεί πολλές επιχειρήσεις να μην έχουν ανακοινώσει ακόμη το click away (οι μικρότερες είναι ένα μεγάλο ερωτηματικό τι θα κάνουν τελικά), αλλά δύο μεγαλύτερες εταιρείες του λιανεμπορίου ανοίγουν την Κυριακή.\nΤο "Πλαίσιο" ανακοίνωσε ότι θα ανοίξει με τη μέθοδο του click away. Από την άλλη το Jumbo ανακοίνωσε ότι δεν εφαρμόζει τη συγκεκριμένη μέθοδο, όμως ο Μουστάκας ανακοίνωσε ότι θα τη δουλέψει κανονικά.\nΗ ανακοίνωση από το "Πλαίσιο"\nΑπό την Κυριακή 13/12 , 22 καταστήματα "Πλαίσιο" ανοίγουν ξανά, ΜΟΝΟ για αγορές «CLICK AWAY». Ο πελάτης πρέπει να διαλέψει και να πληρώσει στο plaisio.gr ή τηλεφωνικά και μετά θα παραλάβει. Προσοχή για την παραλαβή πρέπει να έχει μαζί του το σχετικό αποδεικτικό. Δεν γίνεται να πληρώσει με POS στο κατάστημα, καθώς όπως είναι γνωστό, παρά τα όσα ανακοίνωσε το υπουργείο Ανάπτυξης, ελάχιστες εταιρείες δουλεύουν τα ασύρματα POS.\nΟι μικρότερες σίγουρα όχι και αν δεν έχουν site είναι εγκλωβισμένες στην ουσία. Οι μεγαλύτερες, φαίνεται ότι δεν έχουν επίσης ασύρματα.\nΗ διαδικασία στο Μουστάκα\n1. Εάν έχετε ολοκληρώσει την επιλογή των προϊόντων σας στη σελίδα μας, πηγαίνετε στο καλάθι αγορών και πατήστε το κουμπί Ολοκλήρωση Αγοράς\n2. Συμπληρώστε τους κωδικούς πρόσβασης εάν είστε χρήστης ή συμπληρώστε τα απαραίτητα στοιχεία στο πεδίο Επισκέπτης\n3. Επιλέξτε το κατάστημα που θα θέλατε να παραλάβετε την παραγγελία σας και ολοκληρώστε την παραγγελία σας.\n4. Κατόπιν θα λάβετε email επιβεβαίωσης παραγγελίας, στο email που έχετε δηλώσει κατά την ολοκλήρωση της παραγγελίας σας\n5. Το κατάστημα θα συλλέξει τα προϊόντα της παραγγελίας σας και θα επικοινωνήσει τηλεφωνικά μαζί σας, για να κανονίσετε την ημέρα και την ώρα που θα παραλάβετε την παραγγελίας σας.\n6. Θα λάβετε απαντητικό email από το κατάστημα, στο οποίο θα αναφέρονται όλα τα στοιχεία που απαιτούνται για την μετάβασή σας στο κατάστημα,σύμφωνα με τις κυβερνητικές οδηγίες.\n7. Κατά την άφιξή σας στον εξωτερικό χώρο του εκάστοτε καταστήματος, σύμφωνα πάντα με το προσυμφωνημένο ραντεβού,θα πρέπει να γίνεται η επίδειξη του email που σας έχει αποσταλεί από το κατάστημα παραλαβής, με όλα τα απαραίτητα στοιχεία. Απαραίτητη προϋπόθεση είναι να έχει σταλεί μήνυμα στο 13033 με μετακίνηση 2. Μόνο 1 άτομο ανά παραγγελία, επιτρέπεται να βρίσκεται στον εξωτερικό χώρο του καταστήματος με τις αντίστοιχες σημάνσεις, για παραλαβή της παραγγελίας.\n8. Ο υπάλληλος του κατάστηματος θα ελέγξει το email και την ορθότητα των στοιχείων και θα μεταφέρει την παραγγελία σας στον εξωτερικό χώρο του καταστήματος για να ολοκληρώσετε την πληρωμή. Η πληρωμή της παραγγελίας σας, γίνεται αποκλειστικά με Πιστωτική-Χρεωστική κάρτα. Επίσης, μπορείτε να χρησιμοποιήσετε Gift Card της εταιρίας Μουστάκας ή Δωροεπιταγή.\n9. Παραγγελίες που δεν εναρμονίζονται με τις παραπάνω διαδικασίες, δεν θα γίνονται αποδεκτές από το κατάστημα.10. Εφόσον καλυφθούν τα ημερήσια ραντεβού, το κατάστημα θα απενεργοποιείται από την διαδικασία του Click & Pick στη σελίδα moustakastoys.gr . Επίσης, μπορεί να απενεργοποιηθεί από τη σελίδα η δυνατότητα παραγγελίας Click & Pick, εφόσον όλα τα καταστήματα που συμμετέχουν στην υπηρεσία έχουν καλύψει τα ημερήσια ραντεβού, για κάποιο χρονικό διάστημα.


Ομοιοπαθητική Ιατρική και Μιασματική Θεωρία by Άθως Όθωνος (Paperback) - Lulu\nΈχετε ποτέ αναρωτηθεί γιατί αρρωσταίνουμε; Έχει να κάνει μόνο με τις επιφανειακές αιτίες (Προκλητικοί Παράγοντες), όπως, πχ, κρύο, κούραση, καταχρήσεις, μικρόβια, ξενύχτι, κλπ. ή υπάρχουν... More > βαθύτερες Πρωταρχικές Αιτίες; Ο συγγραφέας περιγράφει τις βασικές τάσεις του Ψωρικού Ατόμου (κυριαρχία του Ψωρικού Μιάσματος), του Συκωτικού Ατόμου (κυριαρχία του Συκωτικού Μιάσματος) και του Συφιλιτικού Ατόμου (κυριαρχία του Συφιλιτικού Μιάσματος). Και μάλιστα σε όλους τους τομείς της ζωής μας. Είναι σίγουρο, ότι μέσα από αυτή την περιγραφή, θα ανακαλύψετε τα ψωρικά, συκωτικά και συφιλιτικά χαρακτηριστικά των συντρόφων σας, των γονιών σας, των παιδιών σας και όλων των ανθρώπων γύρω σας. Και θα μπορέσετε, σε μεγάλο βαθμό να ερμηνεύσετε και να κατανοήσετε τη γενικότερη συμπεριφορά τους. Και αυτό είναι θαυμάσιο! Και πολύ περισσότερο, θα μπορέσετε να ερμηνεύσετε και να κατανοήσετε τη δική σας γενικότερη συμπεριφορά. Θα πάψει πλέον να φαίνεται αντιφατική ή ανεξήγητη. Και αυτό είναι μαγικό!< Less


ΤΟ RE:PUBLICA ΑΠΟ ΤΙΣ 11 ΕΩΣ ΤΙΣ 13 ΣΕΠΤΕΜΒΡΙΟΥ ΣΤΗ ΘΕΣΣΑΛΟΝΙΚΗ | TASTV.gr | Τα νέα της Πέλλας LIVE\nΔευτέρα, 7 Αυγούστου, 2017 - 20:36\nΈνα από τα σημαντικότερα φεστιβάλ στον κόσμο για τον ψηφιακό πολιτισμό έρχεται τον Σεπτέμβριο - Δείτε κάποια από τα θέματα που θα συζητηθούν.\nTo re:publica είναι ένα από τα σημαντικότερα φεστιβάλ στον κόσμο για τον ψηφιακό πολιτισμό, τα media και το internet, με έδρα το Βερολίνο. Φέτος διοργανώνεται στο Δουβλίνο στις 7-8 Σεπτεμβρίου και στην Θεσσαλονίκη 11-13 Σεπτεμβρίου.\nΤο νέο project με τίτλο «Let’s re:connect EUROPE» απήυθυνε πρόσκληση από τον Ιούνιο για την δεύτερη διοργάνωση στο Δουβλίνο και την πρώτη στην Θεσσαλονίκη. Κατατέθηκαν περισσότερα από 90 project, από τα οποία επελέγησαν αυτά που θα παρουσιαστούν στις δύο πόλεις. Μια βασική προσέγγιση του επερχόμενου φεστιβάλ του Σεπτεμβρίου είναι να παρουσιαστούν οι ευκαιρίες και οι δυνατότητες των νέων τεχνολογιών σε όλες τις πτυχές της ζωής.\nΣτόχος είναι να συζητηθεί το όραμα για μια ψηφιακή Ευρώπη, να μελετηθούν οι σημερινές δυσκολίες και να αναπτυχθεί μια πλατφόρμα εγκαινίασης διασυνοριακών συνεργασιών για τα διάφορα project και ιδέες. Στους ταραγμένους καιρούς που διανύουμε χρειάζονται δράσεις και για αυτό η νέα έκδοση του φεστιβάλ εστιάζει στα εργαλεία εκείνα που οριοθετούν ένα κοινό πρόσφορο μέλλον για την γηραιά ήπειρο. Ένας από τους στόχους του re:publica είναι και η πολιτική δικτύωση: «Συζητάμε, εξετάζουμε και διαφωτίζουμε την σημερινή πολιτική κατάσταση από την οπτική της ψηφιακής σφαίρας. Επιπλέον υπό την μέριμνα του συνεδρίου θα βρίσκονται και άλλοι τομείς όπως η ευρωπολιτική, η αστική ανάπτυξη και η βιωσιμότητα».


Μαρίνα Διαμαντοπούλου: "Άθλος Μαινάλου 2013" στην Βυτίνα Γορτυνίας\nΓυναίκες Α1,Γ1 18 - 29 ετών\nΌσοι ενδιαφέρονται να είναι χορηγοί ή να βοηθήσουν στον αγώνα ως εθελοντές να επικοινωνήσουν με την διοργάνωση.\nΕπίσης καλούνται οι ξενοδόχοι της περιοχής, επ’ ευκαιρία της αθλητικής διοργάνωσης, να προσφέρουν καλύτερες τιμές στους επισκέπτες του τριημέρου 26-28 Οκτωβρίου.\nΕΥΡΥΤΑΝΑΣ ΙΧΝΗΛΑΤΗΣ 13 Οκτωβρίου 2013 - 11:25 π.μ.\nυγ. Παρεμπιπτόντως η φωτογραφία στην επικεφαλίδα του blog σου, είναι (για μία ακόμη φορά) ΚΟΣΜΗΜΑ!!!\nΜαρίνα Διαμαντοπούλου 13 Οκτωβρίου 2013 - 10:13 μ.μ.\nΕυχαριστούμε Ευρυτάνα Ιχνηλάτη! Πάντα με το καλό το λόγο, ευχαριστώ!


Άννα Λαμπρινού, αρχιτέκτονας - κομίστας\nΓεννήθηκα στην Αθήνα το 1980. Μεγάλωσα στα Χανιά, μέσα σε ένα αρχιτεκτονικό περιβάλλον. Την εποχή που έπρεπε να αποφασίσω “μετά το λύκειο τι;”, επέλεξα την αρχιτεκτονική,\nόχι για την οικογενειακή παράδοση, αλλά για την πεποίθηση ότι οι σπουδές εκεί είχαν να μου προσφέρουν νέα ερεθίσματα, νέους τρόπους έκφρασης. Από το 1998 έως το 2004, φοίτησα στην σχολή αρχιτεκτόνων μηχανικών του Εθνικού Μετσόβιου Πολυτεχνείου Το 2005 ξεκίνησα να εργάζομαι στο γραφείο μελετών Κ. Κυριακίδης και συνεργάτες, στην Αθήνα. Από το 2008, ζω και εργάζομαι στα Χανιά.\nΜε τα κόμικς άρχισα να ασχολούμαι το 2007, με συμμετοχή σε 2 ομαδικές εκθέσεις στην Αθήνα, το 2007 και 2008 και μια διάκριση νέων καλλιτεχνών στον 9ο πανελλήνιο διαγωνισμό κόμικς, που οργάνωσε το περιοδικό 9 της ελευθεροτυπίας, το 2009. Ο σχεδιασμός κόμικς ξεκινήσε σαν μια δημιουργική εκτόνωση από την καθημερινότητα, αλλά σε αυτό βρήκα την καλλιτεχνική ολοκλήρωση, κάλυψε όσες καλλιτεχνικές ανάγκες δεν μπορούσε να καλύψει η αρχιτεκτονική.\nΤο ιδιαίτερο χαρακτηριστικό μου είναι...ότι έχω πάντα αντίθετη γνώμη από τη δική σου.\nΤο μεγαλύτερο μειονέκτημά μου...η ξεροκεφαλιά μου.\nΗ αγαπημένη μου απασχόληση...να φτιάχνω πράγματα, είτε είναι κατασκευές, είτε σκίτσα, είτε συνταγές, είτε τον υπολογιστή που κόλλησε.\nΗ αρετή που θαυμάζω περισσότερο σε έναν άνθρωπο...η ειλικρίνεια, ακόμα και όταν αυτή πονάει.\nΘεωρώ σημαντικό στους φίλους μου...να είναι όντως φίλοι μου.\nΘεωρώ έσχατο βαθμό δυστυχίας...να περνάει η ζωή σου χωρίς εσένα.\nΘα ήθελα να γίνω...αόρατη.\nΘα ήθελα να ζήσω...στο Παρίσι της belle epoque, μεταξύ καλλιτεχνών και χορευτριών καμπαρέ.\nΤο χρώμα μου είναι το...πορτοκαλί.\nΣυχνά αναρωτιέμαι...πώς πέρασε η ώρα.\nΘεωρώ ενδιαφέρον...τις ανθρώπινες σχέσεις.\nΑγαπώ...το σκύλο μου.\nΔιάβασα...το ρεμπέτικο (το κακό βοτάνι) του David Prudhomme.\nΟι αγαπημένοι μου λογοτέχνες...γραφούν για εγκλήματα, την ανίχνευσή τους, τους εγκληματίες και τα κίνητρά τους.\nΜου αρέσει...να παρατηρώ τους ανθρώπους.\nΔεν μου αρέσει...η κακογουστιά που βλέπω γύρω μου.\nΟι άνθρωποι γύρω μου...είναι περίεργα ζώα.\nΘα ήθελα να συναντήσω... ένα ξωτικό.\nΑνησυχώ...για την κακία που κρύβουν μέσα τους οι άνθρωποι.\nΘέλω να πάω...το γύρο του κόσμου.\nΟ αγαπημένος μου φανταστικός ήρωας...η Mary Poppins. Ποιος δεν θα ήθελε να τακτοποιεί το δωμάτιο με ένα κλικ στα δάκτυλά του;\nΑπό την Ιστορία με συγκινεί...το γεγονός ότι επαναλαμβάνεται.\nΤα αγαπημένα μου ιστορικά πρόσωπα...ήταν μπροστά από την εποχή τους.\nΤα ιστορικά πρόσωπα που απεχθάνομαι...έχουν πεθάνει.\nΘαυμάζω γενικότερα...τους έξυπνους ανθρώπους.\nΑρχιτεκτονική...να φτιάχνεις χώρο, να δημιουργείς κάτι μέσα στο οποίο ζουν άνθρωποι, που δείχνει στατικό αλλά ζει και μεγαλώνει, γερνάει και εξελίσσεται μαζί με τους ανθρώπους και την πόλη.\nΘα άλλαζα στην πόλη μου...τους κατοίκους της.\nΘα άλλαζα στον κόσμο...το ανθρώπινο γένος.\nΕύχομαι... να βάλουμε μυαλό.\nΠολιτική – πολιτικοί – δημοσιογραφία...αρχιτεκτόνισσα είμαι, όχι ανταποκρίτρια\nΣκίτσο και κόμικς...δημιουργική εκτόνωση. Να πλάθεις χαρακτήρες, να φαντάζεσαι τη ζωή τους, τις συνήθειές τους και μετά να τους ζωντανεύεις. Μία μορφή «τέχνης» που συμπεριλαμβάνει τη φωτογραφία, τη σκηνοθεσία, το φωτισμό, το σενάριο.\nΗ αγαπημένη μου ταινία...δεν υπάρχει, υπάρχει top 5 αγαπημένων ταινιών.\nΟι αγαπημένοι μου συνθέτες...έζησαν σε άλλους αιώνες.\nΤο τραγούδι μου...it’s a new dawn, it’s a new day, it’s a new life for me and I’m feeling good…\nΜου ταιριάζει η φράση...«δεν υπάρχουν παράξενα ανθρώπινα όντα...Απλώς μερικοί άνθρωποι χρειάζονται περισσότερη κατανόηση από τους άλλους....»\nΘα ήθελα να ρωτήσω...ένα μαγικό καθρέπτη να μου δείξει το μέλλον.


1 Ο/Η κ.κ. έγραψε: (πριν 9 έτη)\nΛευκή σημαία έχει σηκώσει ο πρόεδρος της γσεε και η παρέα του εδώ και χρόνια, που οι γραβατάκηδες με τα υπουργικά γραφεία στην Πατησίων και τις γραμματείς να κλείνουν τα ραντεβού με τους υποτιθέμενους εκφραστές των εργαζομένων. Με τις συμβάσεις που έφτασαν την γενηά των 700 να γίνει των 500 και να την καταδικάσουν στις απολύσεις, με το μισό της αποζημίωσης, στη φτώχεια και στη μιζέρια. Αλλά ο εν λόγω κύριος (θου Κύριε) που ειναι διορισμένος και σε κρατικές υπηρεσίες ως μέλος του Δ.Σ. γιατί να κρατήσει άλλη στάση? την άλλη στάση πρεπει να την δειξουν αυτοί τους οποίους υποτίθεται οτι εκπροσωπεί και μάλιστα εδώ και τώρα, πρωτού ξεσπάσει και η άλλη μπόρα. να τον στείλουν σπίτι του μαζί με τα αφεντικά του, το μνημόνιο, την κυβέρνηση, τον ΣΕΒ. Με τις κυνικές του δηλώσεις που δυστυχώς δέν τις ακούσαμε σε κανένα κανάλι, ενώ οταν κυνηγούσανε τα (προνομιούχα) στέϊτζ τον βλέπαμε κάθε μέρα να τα προγκάει. Υστερα μήν παραπονιέται για τις επιθέσεις που δέχτηκε στο Σύνταγμα, οπου με το στανιό συμμετείχε σε κάποιες απεργίες ίσα για στάχτη στα μάτια και επειδή ειχε συνέδριο η γσεε. Κάτι άλλο λευκό πρέπει να κρεμάσει στην πόρτα της γσεε . Η λευκή πετσέτα ειναι λίγη. Καί κάτι ακόμα. Η ιστορία με τον έλεγχο της γσεε έρχεται από πολύ μακρυά. Α΄πό εποχής μακρηθεοδωρισμού που τον κατάγγελναν οι μεγαλοιδεάτες πασόκοι και από εποχής 85 όταν με δικαστικές προσφυγές ανατράπηκε η τότε διοίκηση που αντιδρούσε στις πράξεις νομοθετικού περιεχομένου. Ετσι για να μην ξεχνιόμαστε κιόλας.\n2 Ο/Η μικροαστος έγραψε: (πριν 9 έτη)\nΣήμερα (25.9.2010) το πρωϊ, σε εκπομπή του τηλεοπτικού σταθμού MEGA, ο θηριώδης Θόδωρας δικαιολογώντας τη γνωστή φράση του «όλοι μαζί τα φάγαμε… κ.λ.π.» είπε ότι :\n* Όλος ο κόσμος ξέρει ότι έχουμε δημοσίους υπαλλήλους που δεν χρειαζόμαστε.\n* Ένας στους τρεις δημοσίους υπαλλήλους είναι άχρηστος και\n* Η ραχοκοκαλιά του έθνους είναι ο ιδιωτικός τομέας, δεν είναι το δημόσιο.\nΓια όσους νομίζουν ότι πολιτικός ογκόλιθος πετάει κουβέντες στην τύχη , τα παραπάνω έρχονται να δώσουν σαφείς ενδείξεις ότι ο Θόδωρας παίζει ακόμα μια φορά καλά τον ρόλο του πολιτικού που τα λέει " έξω απο τα δόντια", εκτελώντας διατεταγμένη αποστολή την προετοιμασία της κοινής γνώμης για απολύσεις Δημοσίων Υπαλλήλων.\nΑλήθεια αφού αρχικά υπέκυψε στις εκβιασμούς της κόρης του και την διόρισε ρουσφετολογικά , τώρα θα την απολύσει;\n3 Ο/Η o γιαλός είναι στραβός έγραψε: (πριν 9 έτη)\nΓιά τον κο Τριάντη: Τι μανία είναι αυτή με την 7ετία Σημίτη; 8ετία είναι. Στην απλή αριθμητική ούτε ερμηνείες χωράνε ούτε απόψεις. Το 7 είναι 7 και το 8 είναι 8. Μπα.\n4 Ο/Η Αγγελος Μιχαηλίδης (τραπεζουπάλληλος) έγραψε: (πριν 9 έτη)\nΤι θα περιμένατε από έναν εκπρόσωπο των εργαζομένων , "πρόεδρο της ΓΣΕΕ" ., που δεν εργάστηκε ούτε μία ημέρα στην ζωή του, που δεν έβγαλε ένα (ο αριθμός 1) μεροκάματο να δει πως είναι! Από το ΔΣ του συλλόγου της Εθνικής Τράπεζας στην ΟΤΟΕ και μετά πρόεδρος της ΓΣΕΕ, λαμπρή πορεία μέσα στα συνδικαλιστικά γραφεία! Άριστος οσφυοκάμπτης της εκάστοτε πολιτικής ηγεσίας και απτόητος από τα γιαουρτώματα προχωράει σε νέες "κατακτήσεις του εργατικού κινήματος".Μπράβο Γιάννη Παναγόπουλε και εις ανώτερα!\n5 Ο/Η ΑΒΓ έγραψε: (πριν 9 έτη)\nέχεις δίκιο, ο Σημίτης ήταν πρωθυπουργός ΠΑΝΩ από 8 συνεχή χρόνια, αν δεν κάνω λάθος είχε τη μακρότερη θητεία πρωθυπουργού στην σύγχρονη ιστορία. Συγχώρεσε τον Τριάντη, όλες οι κυβερνήσεις Πασοκ σου δίνουν την αίσθηση "επταετίας"\nΤα γελοία στρατιωτάκια των βραδινών δελτίων προσπαθούν να κατεβάσουν τα πλήθη στις πλατείες για να πανηγυρίσουν για την τρομερή επενδυτική επιτυχία της κυβέρνησης. Αλήθεια μπορεί αυτό το τσούρμο που βούλιαξε την χώρα μέσα σε μια νύχτα σε μη αναστρέψιμη παραγωγική αποσάθρωση , που μετέτρεψε τους μισθωτούς σε άνεργους και ωρομίσθιους , τους μικρομεσαίους σε ζητιάνους , τους μη κρατικοδίαιτους επιχειρηματίες σε κατάδικους και τους νέους σε απελπισμένους φυγάδες να κάνει κάτι καλό; Μπορούν αυτοί που ζητάνε λεφτά για περαιώσεις , για ημιυπαίθριους , για αυθαίρετα και για τεκμήρια διαβίωσης από ανθρώπους στους οποίους έχουν μηδενίσει τα έσοδα να θεωρούνται σοβαροί και όχι καραγκιόζηδες; Ή έχουν την εντύπωση ότι έχουν όλοι μπαούλα γεμάτα ευρώ κρίνοντας απ τους εαυτούς τους ; Προσπαθούν να αυξήσουν τα έσοδα με ληστείες μετά φόνων και αν μπορούσαν θα κλέβανε και τις αλυσίδες που έχουμε στον λαιμό και θα έβγαζαν όπως οι χιτλερικοί και ότι δόντια χρυσά υπάρχουν. Προσπαθούν να μειώσουν το έλλειμμα μειώνοντας τις δαπάνες , αφήνοντας δηλαδή τους αρρώστους στα νοσοκομεία να πεθαίνουν χωρίς φάρμακα και γιατρούς κι αφήνοντας τα σχολεία και τα πανεπιστήμια στη τύχη τους χωρίς προσωπικό και υλικά. Γεμίσανε διόδια όλα τα κατσάβραχα και τη βενζίνη την πουλάνε για χρυσάφι για να μη μπορεί πλέον κανείς να κυκλοφορήσει μέσα στη χώρα του. Από την άλλη ζητάνε κυκλοφοριακά τέλη, ασφαλιστικές εισφορές , ασφάλιστρα, δημοτικά τέλη ,φόρους ακίνητης περιουσίας και της παναγίας τα μάτια από ανθρώπους που από πουθενά δεν έχουν πια να εισπράξουν. Έκαναν την Ελλάδα Κίνα , Ινδία , Μπαγκλαντές και βγάζουν λόγους για τους στόχους της χιλιετίας και παίρνουν συγχαρητήρια καθημερινά απ τους αφέντες τους ,τους διεθνείς τοκογλύφους . Και βλέπεις τους τρομερούς ηγέτες μας δουλοπρεπείς και σκυφτούς ραγιάδες να περιμένουν να τους ρίξει μια ματιά ο πλανητάρχης και αυτός τους έχει φτυμένους και αυτοί χαμογελάνε γλοιώδικα και από την άλλη τον ηγέτη του Ιράν με κότσια και περηφάνια και αξιοπρέπεια και αναρωτιέσαι τι μπορεί να περιμένεις από αυτόν τον συρφετό των σαλτιμπάγκων.\n7 Ο/Η ΕΥΤΕΡΠΗ έγραψε: (πριν 9 έτη)\nΛοιπόν για να μην το κουράζουμε άλλο. Αρχίζω να προετοιμάζομαι για το χειμώνα. Βρήκα μια λάμπα πετρελαίου φυλαγμένη από τον παππού μου, την καθάρισα και την ετοίμασα. Βρήκα και μια γκαζιέρα για το μαγείρεμα από τα παλιά τα χρόνια. Και μια φουφού για τα δύσκολα. Έχω ετοιμάσει και τα βαριά μου τα μάλλινα αυτά που είχα για τα χιόνια. Μπας και κάνω οικονομία από το πετρέλαιο και τη ΔΕΗ. Διότι όσο εμείς αναλύουμε εδώ πέρα το τι μας κάνει ο καθένας… .μετά τις εκλογές μόνο ξύλο δε θα φάμε, ή ίσως και να το φάμε με τόσο Φασισμό που μας πνίγει. Όταν ιδιωτικοποιήσουν τη ΔΕΗ και θα μου ζητάει εμένα 400 ευρώ το δίμηνο, όταν θα ξεπουλήσουν την ΕΥΔΑΠ και θα μου ζητάει 200 ευρώ και αυτή, όταν τα αναλώσιμα είδη θα ακολουθήσουν τη φόρα που παίρνει το πετρέλαιο …..όταν ο λαουτζίκος δεν θα μπορεί να θρέψει και να ντύσει τα παιδιά του… .εκεί γύρω στα Χριστούγεννα θα γίνει μεγάλη φασαρία. Κάπου εκεί δεν θα αντέξουμε άλλο. Γιατί ακόμα λόγια ακούμε περισσότερο. Λυσσάνε τώρα για τις δημοτικές εκλογές. Αλλά θα περάσουνε κι αυτές και τίποτα δεν θα αλλάξει προς όφελος του λαού . Υποδουλωνόμαστε ακόμα πιο πολύ σε αυτή την Τυρρανία. Το μόνο που ακούμε από τα ΜΜΕ είναι μια διαρκής πλύση εγκεφάλου τέτοια που ο,τιδήποτε άλλο και να ακούσουμε θα μας ξενίσει. Υπνωτισμός του όχλου-δούλου λοιπόν. Αλλά όταν η πείνα θεριέψει θα αντρειωθεί και η ψυχή. Προς το παρόν θυμάμαι ένα στίχο του Θεοδωράκη που λέει …ο εξευτελισμός σου πρέπει να γίνει τέλειος …είσαι Έλληνας!\n8 Ο/Η Ο Συνταξιούχος με την Πικέτα έγραψε: (πριν 9 έτη)\nΝΑ ΜΗΝ ΕΙΜΑΣΤΕ ΑΧΑΡΙΣΤΟΙ!!!\nΣτάθη, το μεγάλο θέμα των επενδύσεων μάς απασχόλησε έντονα χθες στο ΚΑΠΗ.\nΧαρήκαμε πάρα πολύ για τις επιτυχίες του Πρωθυπουργού μας, του Γιώργου, στην Αμερική και αυτό που μας εντυπωσίασε ιδιαίτερα είναι ότι, ενώ ήταν εκεί, έκλεισε συμφωνία με Άραβες. Μπράβο του! Έχουμε να κάνουμε όμως και κάποιες μικρές βελτιωτικές «παρατηρήσεις», με όλο τον σεβασμό βέβαια.\nΕίπαμε λοιπόν μήπως θα μπορούσε να ζητήσει κάτι παραπάνω στην τιμή και να παραχωρούσαμε όλο το Ελληνικό, για να αξιοποιηθεί καλύτερα από τους φίλους μας τους Άραβες.\nΚαι ενώ κάναμε αυτές τις σκέψεις, είδαμε στην τηλεόραση τον Δήμαρχο της περιοχής να διαμαρτύρεται. Καλά, είπαμε, δεν καταλαβαίνει ο άνθρωπος τι θα πει ανάπτυξη; Τόσους πορτιέρηδες, λαντζέρηδες, νυχτοφύλακες, καθαρίστριες και βάλε θα χρησιμοποιήσουν οι φίλοι μας οι Άραβες… Αλλά και την τιμή πού την βάζεις, όταν το Ελληνικό γίνει δεύτερο Ντουμπάι! Όλοι αυτοί εμίρηδες, σεΐχηδες, με τα αεροπλάνα τους και τα κοτερά τους, θα έρχονται σε μας, θα περνούν καλά και εμείς θα έχουμε να το λέμε! Προσωπικά πολύ μου αρέσει να βλέπω κότερα, αλλά περισσότερο τα αεροπλάνα στην προσγείωση ή απογείωση. Είναι κάτι το καταπληκτικό!\nΚαι ενώ, Στάθη, λέγαμε αυτά, κάποιος συνάδελφος στο ΚΑΠΗ πετάχτηκε και είπε: «Α, ρε, κακομοίρηδες!». Το τι έγινε δεν φαντάζεσαι! Πέσαμε επάνω του να τον φάμε. Άμα κανείς δεν μπορεί να καταλάβει την τιμή που γίνεται στην πατρίδα μας, τι περιμένεις;\nΌμως, με όλο το σεβασμό πάλι, προς τον Πρωθυπουργό μας, τον Γιώργο, (δεν ντρέπονται κάποιοι που τον λένε Γιωργάκη ή ΓΑΠ;), θεωρούμε απαραίτητο ότι πρέπει να δώσει στους φίλους μας Άραβες και κάποιο μπόνους. Εδώ σε σούπερ μάρκετ πας, να ψωνίσεις χλωρίνη και σου δίνουν 200 ml δώρο, χαρτί υγείας και παίρνεις δύο ρολά δώρο. Άσε στα κατεψυγμένα! Άμα έχουν λήξει κιόλας, στο ένα άλλο ένα. Πού βάζεις και τους πόντους, που σου βάζουν στην κάρτα μπόνους;\n9 Ο/Η Ο Συνταξιούχος με την Πικέτα έγραψε: (πριν 9 έτη)\nΝΑ ΜΗΝ ΕΙΜΑΣΤΕ ΚΑΙ ΑΧΑΡΙΣΤΟΙ!!!\nΓι’ αυτό λέμε, κύριε Πρωθυπουργέ, εμείς θέλουμε να σε λέμε Γιώργο, γιατί είσαι δικός μας άνθρωπος, υποφέρεις και εσύ για την πατρίδα. Λέγαμε λοιπόν ότι πρέπει να δώσεις και εσύ κάποιο μπόνους σε αυτούς τους ανθρώπους. Δεν έχει σημασία αν δεν το ζήτησαν, είναι κύριοι οι άνθρωποι.\nΕμείς, Γιώργο, χθες στο ΚΑΠΗ κάναμε κάποιες σκέψεις και θα στις πούμε, όμως να μην δεσμευτείς επειδή είσαι πολύ ευγενικός. Σκεφτήκαμε λοιπόν ότι θα μπορούσαμε να τους δώσουμε το Προεδρικό Μέγαρο. Θα κερδίζαμε και τα λειτουργικά έξοδα. Μόνο, πριν από αυτό, να ρωτηθεί και ο Πρόεδρος, αν και δεν νομίζουμε να έχει αντίρρηση. Πάλι μια άλλη σκέψη είναι, να τους παραχωρήσουμε την μισή Ακρόπολη. Πενήντα – πενήντα. Εδώ να μην κάνεις πίσω. Ή το μουσείο της Ακρόπολης. Αλλά θα το θέλουν; Επειδή εμείς δεν γνωρίζουμε πολύ καλά, μήπως να τους δίναμε και κάτι από την Κρήτη; Έχει μείνει στη Σούδα τίποτα; Για την Κνωσό τι λες; Να δώσουμε το Φαράγγι; Αλλά τάχα περπατούν αυτοί; Πάντως, Γιώργο, και σ’ αυτό το θέμα πρέπει να φανούμε κύριοι, να τους δώσουμε κάτι να το ευχαριστηθούν. Είναι και αυτό το ανάκτορο της Βεργίνας. Στο κάτω-κάτω, μεταξύ μας, πέτρες και χώμα είναι.. Ρώτησε τους κιόλας, μήπως θα ήθελαν τον Λευκό Πύργο με την Καμάρα και την Ροτόντα πακέτο; Αν θέλουν πάλι κάτι από βουνό, μην το σκέπτεσαι, δώσε τον Όλυμπο. Αλλά τι να λέμε εμείς τέτοια σε σένα; Εσύ σ’ αυτά είσαι «μάνα» και προπαντός γενναιόδωρος! Δεν το κρύβουμε, καμαρώνουμε για σένα. Να είσαι σίγουρος ότι και ο άλλος ο Γιώργος δεν θα έχει αντίρρηση. Ισως σου προτείνει να δώσεις δύο μπόνους. Εσύ εκτίμησέ το και αποφάσισε. Ο Αντώνης, ίσως και να έχει δίκιο, θα πει ότι έπρεπε να το είχες κάνει ήδη. Ο κύριος Επίτιμος είναι σίγουρο ότι θα έχει αντίρρηση και είναι και λογικό, γιατί όλα αυτά θα μετρήσουν στα συν του Αντώνη και όχι της Ντόρας. Εμείς όμως γνωρίζουμε πολύ καλά πού εσύ έχεις τους αποστάτες γραμμένους.\nΤώρα κάποιοι αχάριστοι στο ΚΑΠΗ αντέδρασαν και είπαν κάτι πράγματα για εθνική προδοσία, για μυστικές συμφωνίες, ότι ξεπουλιέται ο εθνικός πλούτος, ότι χρεώνονται και τα τρισέγγονα μας με τα δάνεια που παίρνουμε και τα δίνουμε στις τράπεζες, για αξιοπρέπεια, για ανεργία και άλλα τέτοια. Εμείς αυτούς δεν τους μετράμε, Όλοι στηρίζουμε το έργο σου. Εμείς είμαστε οι Όλοι. Εξ’ άλλου και συ το λες, όπου βρεθείς και όπου σταθείς, ότι Όλος ο Ελληνικός Λαός σε στηρίζει. Γιώργο, να ξέρεις ότι το Όλον ΚΑΠΗ είναι μαζί σου, μη μασάς! Και μην ξαναπείς, Γιώργο, ότι, αν δεν ήσουνα πρωθυπουργός, θα κατέβαινες και συ με πικέτα στις διαδηλώσεις, γιατί αυτό πολύ μας στενοχώρησε.\nΤέλος, εκπροσωπώντας το Όλον ΚΑΠΗ, σου στέλνω Γιώργο τους θερμούς μας χαιρετισμούς για Σένα, την Άντα και την κυρία Μαργαρίτα. Ναι… και στον Νίκο.\nΥΓ. Γιώργο, σε ενημερώνω, για να χαρείς, ότι στο ΚΑΠΗ αδειάζοντας όλοι τις τσέπες μας, μαζέψαμε 23 ευρώ και 75 λεπτά και τη Δευτέρα που μας έρχεται θα τα καταθέσουμε στο λογαριασμό της τράπεζας για την αποπληρωμή του εθνικού μας χρέους.\n10 Ο/Η GEO.Be έγραψε: (πριν 9 έτη)\n(παράκληση στο χασάπη λογοκριτή διαχειριστή να αφήσει στη άκρη τη χατζάρα).


London Calling: Στο Λονδίνο ετοιμάζεται μία πρωτότυπη έκθεση για τους Clash\nΑπό τις 15 Νοεμβρίου και μέχρι την άνοιξη το Museum of London ρίχνει φως στη δημιουργική διαδικασία του εμβληματικού άλμπουμ της μπάντας του Joe Strummer.\nΓράφει: Γιώργος Ρομπόλας 11 Σεπτεμβρίου 2019\nΣτις όχθες του Τάμεση, πριν από 40 χρόνια, η ροκ μουσική αναγεννήθηκε από τις στάχτες της. Η ψυχεδέλεια των 60s ήταν πια μία μακρινή ανάμνηση ενώ οι ακροβατισμοί των prog rockers έκαναν την ζορισμένη βρετανική νεολαία να χασμουριέται. Όταν, όμως, το London Calling των The Clash βγήκε στα δισκοπωλεία το punk έκανε το μεγάλο βήμα, τόσο ηχητικά όσο και σε κοινωνικό επίπεδο: Δεν ήταν απλά η άγουρη επανάσταση των Sex Pistols αλλά μία πολύ δυνατή μουσική και πολιτική δήλωση, μία κραυγή ενάντια σε κάθε κατεστημένο.\nΓια τον συγκεκριμένο δίσκο που κυκλοφόρησε πρώτη φορά στις 14 Δεκεμβρίου του 1979 από την CBS Records έχουν χυθεί τόνοι μελάνι κι έχουν γίνει αναλύσεις επί αναλύσεων. Είναι ένα από τα πολύ λίγα άλμπουμ που κανείς δεν θα τολμούσε να του βάλει κάτι λιγότερο από πέντε στα πέντε αστεράκια. Ένα διπλό lp που επηρέασε εκατοντάδες μπάντες και, ουσιαστικά, άλλαξε την πορεία της μουσικής. Ή με άλλα λόγια ένα κειμήλιο του 20ου αιώνα που αξίζει και με το παραπάνω την έκθεση που ανοίγει τις πύλες της στις 15 Νοεμβρίου -που αλλού;- στο Λονδίνο.\nΗ "The Clash: London Calling" του Museum of London που θα διαρκέσει μέχρι την άνοιξη του 2020 φιλοδοξεί να ρίξει φως στον εμβληματικό δίσκο μέσα από προσωπικά αντικείμενα και σημειωματάρια των μελών προερχόμενα από τo προσωπικό αρχείο της μπάντας.\nΤι ακριβώς θα μπορέσει να δει όποιος αποφασίσει να την επισκεφτεί; Ταπεινές γραφομηχανές, σπασμένα μπάσα και μουτζουρωμένα χαρτιά που κρύβουν όμως τεράστια καλλιτεχνική αξία . Άλλωστε το είπαμε: το London Calling δεν είναι απλά άλλος ένας σπουδαίος punk rock δίσκος.\nΤο Fender Precision μπάσο του Paul Simonon. Εκείνο, δηλαδή, που κρατούσε στη συναυλία της Νέας Υόρκης. Εκείνο που έσπασε πάνω στην σκηνή για να τον αποθανατίσει η φωτογράφος Pennie Smith και στη συνέχεια η φωτογραφία να χρησιμοποιηθεί για ένα από τα πιο εμβληματικά εξώφυλλα όλων των εποχών.\nΟι προσωπικές σημειώσεις του Mick Jones δείχνουν τον τρόπο που αποφασίστηκε η σωστή σειρά των τραγουδιών στις τέσσερις πλευρές των δίσκων. Είναι σχεδόν σίγουρο ότι οι συζητήσεις της μπάντας μέχρι να καταλήξουν στη σωστή σειρά θα ήταν μνημειώδεις.\nH γραφομηχανή όπου ο Joe Strummer συνήθιζε να γράφει τις ιδέες, τα γράμματα και τα κείμενά του. Ο Strummer ήταν πάντοτε το περισσότερο πολιτικοποιημένο και πιο διαβασμένο μέλος των The Clash. Υπήρξε μανιώδης αναγνώστης αλλά κι ένας άνθρωπος που κουβαλούσε μία βαθιά πληγή από το παρελθόν του: Όταν ήταν 18 χρονών ο αδελφός του αυτοκτόνησε. Μάλιστα υπήρξαν ιδεολογικά τελείως αντίθετοι αφού εκείνος ήταν ακροδεξιός. Ο Strummer, μάλιστα, αναγκάστηκε να αναγνωρίσει ο ίδιος το πτώμα, αφού οι γονείς τους έλειπαν στο εξωτερικό.\nΑυτά είναι μερικά μόνο από τα memorabilia που θα εκτεθούν. Ανάμεσά τους θα μπορέσει να βρει κανείς και τις μπαγκέτες του Topper Headon (ο ντράμερ που διώχθηκε από την μπάντα το 1982 εξαιτίας της εξάρτησής του από την ηρωίνη) αλλά και τα σημειωματάρια του Joe Strummer, κάθε ένα από μία διαφορετική περίοδο της μπάντας. Έτσι, αν σε βγάλει ο δρόμος σου στην βρετανική πρωτεύουσα ένα είναι σίγουρο: London is Calling.\nΛΟΝΔΙΝΟ ΜΟΥΣΙΚΗ ΕΚΘΕΣΗ ΠΑΝΚ THE CLASH LONDON CALLING


Σαββίδης σε Λουτσέσκου: Να πάρουμε αήττητοι ξανά το πρωτάθλημα (VIDEO) - News Facts\nΑρχική Ελλάδα Σαββίδης σε Λουτσέσκου: Να πάρουμε αήττητοι ξανά το πρωτάθλημα (VIDEO)\nΣαββίδης σε Λουτσέσκου: Να πάρουμε αήττητοι ξανά το πρωτάθλημα (VIDEO)\nΤι είπαν Ιβάν Σαββίδης και Ραζβάν Λουτσέσκου στην τελευταία τηλεδιάσκεψη που είχαν και ο μεγάλος στόχος που έθεσε ο ιδιοκτήτης του ΠΑΟΚ για τη νέα σεζόν.\n«Στο πρωτάθλημα θα εφαρμόσουμε τον κανόνα που είχαμε στο παρελθόν όλοι μαζί, θα πάμε παιχνίδι με παιχνίδι και θα προσπαθήσουμε όλοι μαζί να μη χάσουμε κανέναν βαθμό σε κανένα παιχνίδι. Αυτός θα είναι ο στόχος μας».\nΟ Ιβάν Σαββίδης έθεσε πολύ ψηλά τον πήχη των φετινών φιλοδοξιών του ΠΑΟΚ, με λόγια ξεκάθαρα προς τον Ραζβάν Λουτσέσκου στην καθιερωμένη εβδομαδιαία τηλεδιάσκεψη που είχαν οι δύο άνδρες και στην οποία συζητήθηκαν τόσο οι λεπτομέρειες της πρόκρισης στην Κροατία, όσο και οι στόχοι που προκύπτουν μετά την κλήρωση των ομίλων.\nΣύμφωνα με την «ασπρόμαυρη» ΠΑΕ: «O κ. Σαββίδης ζήτησε την μέγιστη δυνατή προσπάθεια για την πρόκριση από τον όμιλο, ώστε να βελτιωθεί και η ευρωπαϊκή κατάταξη του ΠΑΟΚ, η οποία είναι κρίσιμη και για τη μελλοντική πορεία της ομάδας στην Ευρώπη».\nΠαράλληλα, αναλύθηκε η αγωνιστική κατάσταση της ομάδας, όπως διαμορφώθηκε μετά τις τελευταίες προσθήκες, αλλά και τον τραυματισμό του Ομάρ Ελ Καντουρί και όλες οι λεπτομέρειες του περαιτέρω σχεδιασμού.\n«Ο Πρόεδρος ζήτησε τη μέγιστη δυνατή προφύλαξη όλων των ποδοσφαιριστών και μελών του αγωνιστικού τμήματος σ΄ αυτή την ιδιαίτερα κρίσιμη καμπή της πανδημίας, ώστε αφενός όλοι να παραμείνουν υγιείς και αφετέρου να μην διακινδυνεύσουν τους στόχους της ομάδας».\nΤο ευχαριστώ του Λουτσέσκου για τις μεταγραφές\nΑπό την πλευρά του ο Ραζβάν Λουτσέσκου ευχαρίστησε τον Ιβάν Σαββίδη για τη στήριξη και την ενίσχυση ως τώρα της ομάδας και συμφώνησε στους υψηλούς στόχους που καλείται η ομάδα του να επιτύχει.\n«Συμφωνώ απόλυτα. Θέλω να σας ευχαριστήσω καθώς και οι τρεις παίκτες (σ.σ. Άκπομ, Σίντκλεϊ, Μιτρίτσα) που ήρθαν τώρα θα μας δώσουν πολλά. Και οι τρεις, ακόμα και ο Τσούμπα ήταν… τρελοί για να έρθουν στην ομάδα», είπε χαρακτηριστικά ο Ρουμάνος προπονητής των Κυπελλούχων Ελλάδας.\n«Θα πρέπει όλοι να βάλουν στο μυαλό τους πως πρέπει να προσέχουν τους εαυτούς τους, να προλαμβάνουν καταστάσεις, ώστε να μη βάλουν την ομάδα σε άσχημη θέση. Πρέπει όλοι να έχουν κίνητρο, να κάνουν τη δουλειά τους και να αγωνιστούμε για όλους τους στόχους μας», συμπλήρωσε ο ισχυρός άνδρας των «ασπρόμαυρων».\nΠροηγούμενο άρθροΞεπέρασαν τις 30.000 τα νέα κρούσματα κορωνοϊού στην Ινδία\nΕπόμενο άρθροΣπείρα “σηκώνει στον αέρα” αυτοκίνητα στα Βόρεια Προάστια


Ο Μακρόν σχεδιάζει να τροποποιήσει το νόμο του 1905 για τον διαχωρισμό Εκκλησίας – Κράτους – Theviewer.gr\nΔιεθνή 5 Nov 2018 - 2:30 PM\nΟ Γάλλος Πρόεδρος Εμ. Μακρόν, σχεδιάζει να τροποποιήσει το νόμο 1905 σχετικά με τον διαχωρισμό εκκλησίας και κράτους για να συνοδεύσει την αναδιάρθρωση του Ισλάμ της Γαλλίας.\nΑυτό αναφέρει σε σημερινό δημοσίευμά της, η L’Opinion. «Είναι πιθανό ο νόμος να τροποποιηθεί και πάλι», δήλωσε η υπουργός Δικαιοσύνης, Nicole Belloubet, ενώ πηγές της γαλλικής κυβέρνησης ανέφεραν πως ο προβληματισμός βρίσκεται σε εξέλιξη -αποφεύονγτας άλλα σχόλια.\nΗ αλλαγή του νόμου θα γίνει προκειμένου να αντιμετωπιστεί η πίεση του ισλαμικού φονταμενταλισμού στη Γαλλία με στόχο να ελεγχθούν οι τόποι λατρείας των μουσουλμάνων, για την πρόληψη ενδεχόμενων καταχρήσεων και να μειωθεί η ξένη επιρροή – δηλώνει ο σύμβουλος του προέδρου στην L’Opinion.\nΓια το σκοπό αυτό, το υπό μελέτη σχέδιο προβλέπει τη δημιουργία ενώσεων «cultic quality», οι οποίες θα τους δώσουν νέα δικαιώματα, αλλά και νέες κατευθύνσεις, υπό την έννοια ότι αυτό το καθεστώς είναι ένα ικανό κίνητρο για να πείσει τους πολιτιστικούς συλλόγους να το υιοθετήσουν.\nΣήμερα υπάρχουν περίπου 4.000 τέτοιοι πολιτιστικοί μουσουλμανικοί σύλλογοι στη Γαλλία, που λειτουργούν με νόμο του 1901 και με ορισμένα χαρακτηριστικά που τους επιτρέπουν από το νόμο του 1905 να απολαμβάνουν τα αντίστοιχα φορολογικά οφέλη. (info: le monde)\nΜε ένταση, συγκρούσεις και τραυματισμούς που οδήγησαν σε συλλήψεις ολοκληρώθηκαν συγκεντρώσεις διαμαρτυρίας ακροδεξιών και αντιφασιστών …


Μήπως η χρεοκοπία δεν είναι σχέδιο του Τόμσεν αλλά του Τσίπρα; | ΑΝΤΙΘΕΣΕΙΣ | antinews.gr\nΜήπως η χρεοκοπία δεν είναι σχέδιο του Τόμσεν αλλά του Τσίπρα;\nΟ Aλέξης είχε δύο σχέδια:\nΑ) εκβιασμός της ΕΕ με ζημιά ευρωζώνης, γέμισμα των ευρωπαϊκών χωρών με λαθρομετανάστες και προσέγγιση Ρωσίας/Ιράν, με σκοπό μείωση του χρέους ώστε να διοριστούν κι άλλοι καρανίκες.\nΤο σχέδιο Α οδήγησε, όπως ήταν λογικό, στην απομόνωση της Ελλάδας από ΟΛΟΥΣ.\nΒ) προλεταριοποίηση του λαού, ώστε να εξαρτώνται οι πάντες από το ΚΟΜΜΑ-ΚΡΑΤΟΣ.\nΤο σχέδιο Β είναι σε πλήρη εξέλιξη.\nΕάν και όταν φύγει ο Αλέξης δε θα έχει αφήσει ούτε καμμένη γη. Πρόκειται για άνθρωπο αδίστακτο, αμοραλιστή και εκδικητικό.\nΟ ΠΛΕΟΝ ΤΥΧΟΔΙΩΚΤΗΣ ΠΟΛΙΤΙΚΟΣ ΠΟΥ ΕΧΕΙ ΕΜΦΑΝΙΣΤΕΙ ΣΤΗΝ ΕΛΛΑΔΑ.\nIgor Rasputin05/04/2016 02:15:51\nΩς άλλος προφήτης ο Τσιπρας, την προηγούμενη Τετάρτη, κατα τη διάρκεια της συνάντησης με ομάδα ευρωβουλευτών που επισκεπτόταν τη χώρα μας -μεταξύ αυτών και Έλληνες ευρωβουλευτές- τους περιέγραφε μοτα μο, την στάση του Δ.Ν.Τ! Τρεις μέρες πριν βγουν οι διαρροές με τους διαλόγους των στελεχών του Δ.Ν.Τ. Τρεις μέρα πριν!!!\nΕμείς δεν έχουμε πρωθυπουργό, την Πυθία έχουμε!!!\nΤέτοια μαντεψια πια;\nΜήπως στ αληθεια έχει προφητικές ικανότητες ή μήπως του είχαν πει να ...ξέρει;\nΗ χρεοκοπία που θα οδηγήσει στην σοβιετοποίηση της Ελλάδας είναι το βασικό σχέδιο της αριστεράς . Ο Λαφαζάνης και η παρέα του την ήθελαν άμεσα το περασμένο καλοκαιρι αλλά ο Αλέξης την θεώρησε πρώιμη και φοβήθηκε να προχωρήσει .\nΟι αριστεροί ποτέ δεν αποποιήθηκαν την ιδεολογία τους , αιθεροβάμονες , ρομαντικοί , ιδεοληπτικοί ή απόλυτα ιδιοτελείς προσκυνούν το ξόανο του κομμουνισμού .


Η Πέλα Σουλτάτου στο Εργαστήρι του συγγραφέα | Fractal Σχετικά με το Fractal\nHome / Το εργαστήρι του συγγραφέα / Η Πέλα Σουλτάτου στο Εργαστήρι του συγγραφέα\t30/11/2016, 11:19 πμ\nΠέλα Σουλτάτου, “Ανκόρ” και άλλες ιστορίες τρόμου…\nΈνα χρόνο μετά την έκδοση του “Ανκόρ” επιστρέφω στον τόπο του εγκλήματος. Η πόρτα είναι κλειστή. Σκύβω, κρυφοκοιτάω από την κλειδαρότρυπα. Βλέπω μία γυναικεία φιγούρα να κάθεται στο γραφείο μου. Έχει αλλάξει θέση στα έπιπλα. Ο χώρος είναι πιο σωστά διαρυθμισμένος, μονολογώ κι ομολογώ λιγάκι πικαρισμένη. Έχει προσθέσει μία μικρή βιβλιοθήκη και μία πάνινη καρέκλα “σκηνοθέτη”. Αναρωτιέμαι μήπως γράφει κι εκείνη θέατρο. Μοιάζουμε, αν και βρίσκω πως έχουμε μια μικρή διαφορά ηλικίας, είναι μεγαλύτερη τρία χρόνια. Ξαφνικά πλησιάζει την πόρτα. Κρύβομαι. Δε γίνομαι αντιληπτή. Εισβάλλω στο χώρο της. Εκμεταλλευόμενη την απουσία της, σκαλίζω τον υπολογιστή, τα συρτάρια της. Και βρίσκω κάποιο σχετικό ημέιλ σε ένα φιλικό της πρόσωπο. Αρχίζω να το διαβάζω με το ενδιαφέρον αλλά και το φλέγμα ενός επιθεωρητή από νουάρ μυθιστόρημα.\n“Το Ανκόρ δεν ήταν ένα τίμιο βιβλίο”, γράφει. Χμ, δε μου έμοιαζε ο τύπος του ανθρώπου που αυτομαστιγώνεται, σκέφτομαι.\n“Θα ήθελα να μην είχε τόση εκζήτηση ο λόγος μου. Θα ήθελα να μην βρίθει τόσων αναφορών σε βιβλία, τραγούδια, ταινίες κλπ, να μην έχει δηλαδή την ανάγκη να αποδείξει πως η συγγραφέας είναι καλλιεργημένη. Σκασίλα μας για την καλλιέργειά της. Θα ήθελα να μην έχει εισάγει βεβιασμένα την έννοια του φασισμού. Να μην έχει την αγωνία να αποδείξει πως η συγγραφέας είναι αντιφασίστρια. Επίσης σκασίλα μας. Θα ήθελα να μην είχα καθόλου στο νου μου πως πραγματοποιώ ένα πέρασμα στη μεγάλη φόρμα και άρα θα ήθελα να μην είχε γραφεί κάτω από το βάρος αυτής της πίεσης. Υπόσχομαι πως τα λάθη αυτά δε θα τα επαναλάβω. Θα κάνω ωστόσο καινούργια λάθη…”\nΗ φίλη-αναγνώστρια υπερασπίζεται το βιβλίο, πως είναι πρωτότυπο, πως έχει όμορφες στιγμές, πως διεισδύει στην ανθρώπινη ψυχή, πως είναι διάσπαρτο από μαγικές εικόνες, πως έχει χιούμορ. Μα η συγγραφέας δε φαίνεται να αποδέχεται τα καλά λόγια αν και αισθάνεται ευγνωμοσύνη. Στο τέλος η φίλη τη ρωτάει τι πραγματεύεται το επόμενο βιβλίο. Η συγγραφέας απαντάει πως διαδραματίζεται τις μέρες του καύσωνα του 1987 στο κέντρο της πρωτεύουσας και στην προσφυγοτεινιά μίας επαρχιακής πόλης.\n“Μου έκλεψε την ιδέα!” μουρμουρίζω χωλωμένη. Αναζητώ και την υπόλοιπη αλληλογραφία της. Αναφέρει κάπου ότι παρακολουθεί μαθήματα θεατρικής γραφής, ότι έχει ολοκληρώσει έναν μονόλογο και έχει γράψει κάτι παραπάνω από το μισό μίας μαύρης κωμωδίας. Αυτή η γυναίκα μου κλέβει τις ιδέες, ακολουθεί την ίδια διαδρομή με εμένα. Έχω μία επιθυμία να την εξαφανίσω από προσώπου γης! Κι όμως, όταν επιστρέφει στο δωμάτιο και δε με βλέπει καν, καταλαβαίνω πως εγώ είμαι εκείνη που έχει εξαφανιστεί. Είμαι πλέον παρελθόν…\nΓράφει η Νατάσα Ζαχαροπούλου // Ασημίνα Ξηρογιάννη «Η προφητεία του ανέμου», εκδ. Δωδώνη, Αθήνα 2009 «Η προφητεία του ανέμου» είναι η πρώτη ποιητική εκδοτική απόπειρα της Ασημίνας Ξηρογιάννη. Αποτελείται από δύο ενότητες, την πρώτη με τον τίτλο «Η\nΜιλώντας για «μικρά» και «μεγάλα» με τον Γιάννη Κότσιρα.\nΑπό τον Γιάννη Παναγόπουλο // Φωτογραφίες: George Alexandrakis // Πότε μπήκε για τελευταία φορά στο μετρό; Ποια είναι τα τραγούδια που ερμήνευσε και θεωρεί πως, με τον έναν ή τον άλλον τρόπο, «αδικήθηκαν»; Πόσο μπλούζ ή πόσο ροκ\nΤου Νίκου Τσούλια // * Το διάβασμα, ως γενική ιδέα και για τους περισσότερους ανθρώπους, είναι μια υποχρεωτική και μόνο σχολική υπόθεση. Συνδέεται με μια συνθήκη θεσμικού εκπαιδευτικού …καταναγκασμού. Είναι φασκιωμένο με μια σειρά εκπαιδευτικών μέτρων και επιλογών, που\nΟ Νίκος Γκαμαρλιάς στο Εργαστήρι του συγγραφέα\nΜακάρι να υπήρχε ένα εργαστήρι για τον συγγραφέα. Ένα μέρος γεμάτο με εκείνα τα «υλικά», τα τόσο απαραίτητα για όλα τα στάδια της συγγραφής ενός βιβλίου• από την αρχική έμπνευση της ιδέας μέχρι την τελευταία τελεία. Το «Ταμείο\nΠόσο δημοκρατική είναι η Ελλάδα;\nΓράφουν ο Νίκος Κυριαζής * και ο Εμμανουήλ-Μάριος Λ. Οικονόμου // ** Το πόσο δημοκρατική είναι μια χώρα εξαρτάται όχι μόνο από το αν γίνονται σε τακτά χρονικά διαστήματα ελεύθερες εκλογές, αλλά και από πολλά άλλα κριτήρια, όπως\nΑΡΘΡΟΓΡΑΦΙΑ «Σε ζωντανή σύνδεση» – Διήγημα της Αγγέλας Γαβρίλη\nΔεν κοιμόταν πια. Ή μάλλον έκανε ότι κοιμόταν, μέχρι να αποκοιμηθεί εκείνη, μέχρι να ακούσει την ανάσα της να γίνεται πιο βαθιά, μέχρι να χαλαρώσει το χέρι της το γαντζωμένο στην πλάτη του. Έτσι μόνο μπορούσε να κοιμηθεί του\nΜια άγνωστη πτυχή της γερμανικής κατοχής\nΓράφει ο Reader’s digest // Ιζαμπέλα Παλάσκα «Άγγελος ή δαίμονας», εκδ. Α.Α. Λιβάνη Το συγκεκριμένο βιβλίο που κυκλοφόρησε πριν από μερικά χρόνια (το 2013) και κατάφερε να δημιουργήσει μεγάλο θόρυβο με αφορμή το θέμα του. Γραμμένο από την\nΔιήγημα: «Το κεχριμπαρένιο βότσαλο»\nτης Τίνας Σερβετά // * Την πρώτη φορά που είδε κεχριμπάρι ήταν μόλις δώδεκα χρονών. Ήταν εκείνα τα κεχριμπαρένια σκουλαρίκια που είχε φέρει ο θείος Κοκκός από τη Μόσχα αλλά ήταν πολύ μικρή για να τα φορέσει, κι έτσι\nΜια διαφορετική Απόκλιση\nΓράφει ο Μίνως – Αθανάσιος Καρυωτάκης // «Τέσσερα» της Βερόνικα Ροθ, Εκ. Ψυχογιός, σελ. 256 Ο Τομπάιας Ίτον ή αλλιώς «Τέσσερα» είναι ο δεύτερος πιο σημαντικός χαρακτήρας, μετά την Τρις Πράιορ, της Τριλογίας της Απόκλισης. Κατά τη διάρκεια της\nΓια τη μέγιστη καθαρότητα της έκφρασης\nΓράφει η Ασημίνα Ξηρογιάννη // Τσβετάν Τοντορόφ «Η λογοτεχνία σε κίνδυνο», Μετάφραση: Χρύσα Βαγενά, εκδ. Πόλις Ο Τσβετάν Τοντορόφ γεννήθηκε στη Σόφια της Βουλγαρίας το 1939. Αλλά είχε την τύχη να ζήσει και στο Παρίσι.Υπήρξε μαθητής του Ρολάν\nΠοίηση: Δεκαπέντε χαϊκού του Γιώργη Βιζυηνού\nΤου Βασίλη Πανδή // * ΜΝΗΜΗ ΓΕΩΡΓΙΟΥ ΒΙΖΥΗΝΟΥ 1896 – 2016: 120 ΧΡΟΝΙΑ ΑΠΟ ΤΗΝ ΕΚΔΗΜΙΑ ΤΟΥ Α” ΤΗΣ ΑΜΑΡΤΗΣΑΣΗΣ ΜΑΝΑΣ Εκοιμήθηκεν η καημένη Αννιώ κι εξεκουράστη Ιδίοις χερσί καμωμένα τα χράμια για τις μάγισσες\nΓράφει ο Μίνως – Αθανάσιος Καρυωτάκης // «Ένας μήνας και μία ημέρα» του Κεν Σάρο-Ουίουα, Οι Εκδόσεις των Συναδέλφων, σελ. 296 Ο Κεν Σάρο-Ουίουα ήταν Νιγηριανός συγγραφέας, παραγωγός της τηλεόρασης και ακτιβιστής οικολόγος. Απαγχονίστηκε στις 10 Νοεμβρίου του


Pre-BAFTA/ party, party, BAFTerparty\nΕίχε ζουμί τελικά το φετινό πανηγυράκι BAFTA! Και έχω ένα διαβολεμένο κιούφι σήμερα και λέω να συνεχίσω να φτυαρίζω. Τους ίδιους θα δείτε, μη χαίρεστε. Αλλά γιατί όχι;; Να χαίρεστε τομάρια, ξέρετε ότι κάποια στιγμή στο ποστ θα δείτε τον King Colin ωσάν το ουράνιο τόξο στο τέλος της σεξουαλικής καταιγίδος.\nΚάτι ψιλά πριν, αμπιγιέ κάζουαλ σικ πρωινιάτικες εμφανίσεις με την τσίμπλα στα διάσημα μάτια:\nΗ Νούμι μας σφάζει με το πίπουλο. Έτσι απλά υπερέχει στο καθημερινό στυλ ο σουηδέζος. Δε φαίνεται εδώ, αλλά ο ντάκος φοριέται και στα θεμέλια ως τσιμεντόλιθος. Πρέπει νάναι τσότσο το κορίτσι και θέλει να δείξει πιο βαλκιουρία.\nAmy Adams, το σκότωσες και τούκανες και τα νιάμερα. Ετούτο εδω το ladies who lunch μιλάει στο κέντρο της μπουρζουά καρδιάς μου. Δώσε και τσαντικό-ρακέτα για κανά πινγκ πονγκ άμα προκύψει. Σαλάγα τους, μωρή Έιμιιι\n"Εxcuse me my dear, I see Sakos over there, and I am feeling an uncontrollable inclination towards jumping the proverbial bones, hoho"\n"Tee hee you are so funny, stab the competition and spit on its tombstone, your royal hunkiness"\nΗ Νούμι πάλε με ντάκο σεβαστού πάχους και φουφούλα στην απόχρωση της λεβάντας. Η πόζα κατουργιέμαι λίγο άκυρη μόνο.\nΑυτήνής της Λούτσας της είπανε ΣΤΑΝΤΑΡ ότι κάθε που έβγαινε από το σπίτι ήτανε σα μεγάλη Παρασκευή, σα θλιμμένο σούρουπο, σα κλάψε μουνί μου να στανιάρεις, και εδώ φαίνεται αποφάσισε να το αλαφρύνει λίγο σε βωντβίλ να μη χάνει πελάτες. Αυτό και 90s μου θυμίζει, και θέλω να βγάλει η κάμερα του παπαράτσι γρονθιά έτσι εκεί που στέκεται να της τσουρομαγδήσει αυτό το φιλέ τον άσπρο το από μέσα το φανελέ που εδώ ΝΑ μου κάθεται, στον καταπιώνα.\nΗ Miranda Richardson συνεχίζει να εισπράττει το πιο shifty side-eye μου. Εδώ σε βαρύγδουπες αποχρώσεις του βάλτου και με το μασαζοκαλεσόν της Τζίνας Βαρώνη.\nΕδώ στα μεθεόρτια η Annette Benning ρίχνει καυτές πόζες αντάμα με την Amy Adams που πρέπει να ήρθε στη Λόντρα με τις κασέλες της Μαρί Αντουγανέτ, τόσα τσίτια που άλλαξε. Και πάλι τη βρίσκω πυρετογόνο. Το μήκος το μίντι της πάει απείρως περισσότερο από το μακρύ.\nΝα και το άλλο μου αγαπημένο, η Hailee Steinfeld, εδώ με σαφώς πιο νεανικιά επιλογή, αν και ντημπέηταμπωλ το μανικάκι, εμένα μου αρέσει πάντως. Εύσημον μνεία για το πατούμενο που δεν φαίνεται πολύ καλά αλλά είναι σωστό και κάνει ντακάκι στα μπροστά για άνεση, που λένε οι αναίσχυντοι πωλητές πατούμενων όταν θένε να σε ψήσουν να αγοράσεις ντάκο απερπάτητο. Κάτι τέτοιες στιγμές απορώ, είναι 14 το δόλιο, έχει και τη μάνα του κάπου εκεί στα κοντά να την κρατάει να μη ζάψει στον τάπητα, έχει απλά μια ορδή μάνατζερς και βοηθούς και αντουράζ; Τι ακριβώς να παίζει άραγε;\nΕδώ η βασίλισσα Helena απόκαμε, απήυδησε με το στελέτο, τα πέταξε και έγειρε να τονε πάρει μια ψιλή μέχρι να βγούνε τα πρώτα πιάτα.\nΤρυφερά, χαριτωμένα ενσταντανέ μεγάλων ταλέντων μπροστά από τα αμύζ μπους. Φαντάσου να σε πιάσει ο φωτογράφος να χώνεις αυτή την κουτάλα στο στόμα προσπαθώντας να απολαύσεις τη μάσα.\nΕδώ ξανά η Bonnie Wright με τον αρραβωνιάρη της Jamie Campbell Bower που παίζει το young Grindelwald (edit κώρτεσυ οφ Λορέττα, μερτσί) επόμενο Harry Potter. ΚΑΛΕ πώς μπατάλεψε έτσι αυτό το άνθος; Τραζίκ να έχεις ήδη περάσει το peak σου στα 23 , έτσι;\nΕμ ναι, δεν θέλω να συσχετίσετε το προηγούμενο με το παρόν. ΚΑΜΙΑ ΣΧΕΣΗ! Το Ρουπερτάκι ήταν, είναι και θα είναι πάντα το Ρουπερτάκι. Δατς ωλ.\nΗ Sam Taylor-Wood με το πιπινοτσουτσουνάκι της, Aaron Johnson. ΦΟΥΧΤΩΣΤΟ, diet-Toni Collette!\nTo μόνο που μούρχεται στη γκλάβα είναι ένα συλλογικό ΧΕΧΕΧΕΧΕΧΕ\nΤο βζι της Minnie Driver διεκδικεί βραβείο πιο κατεθλιμμένου βύζου της βραδιάς. Μωρή χαμογέλαστο λιγάκι, δε βλέπεις που θάπρεπε κανονικά να κουνάει την ουρά του που έχει δίπλα τον King Firth??\nΚαι εδώ η έτερη υποψήφια για το παραπάνω βραβείο, το βυζί της Never Ever Campbell. Tζήζαζ, και μένα με ρίχνει που το αντικρύζω. Καλέ τα σουτιάν δεν τάχετε ακουστά;;\nλολ μίστερ και μίσηζ Ρούφαλοι και blue steel\nΤο ροζαλιό ρόδον του Λονδίνου Emma Watson συνεχίζει τη βραδιά σε παρόμοιους τόνους χλεμπονοροζ.\nΣε κλίμακα που κυμαίνεται από TAKE ME NOW έως HELL YAH, πόσο θες να κατεβάσεις ξύδια με την Queen Helena?\nΉταν και ο Stephen Fry εκεί, αλλά το τσουτσέκιον της ανδρικής εμμηνόπαυσης που τόχει κρυμμένο; Πήγε να του φέρει σόδα, μήπως;\nΟ Χουλτ, που λέτε, τα έχει, λένε, με τη Jennifer Lawrence του Winter's Bone. Αλλά ψες είχε άλλη ύπαρξη α λα μπρατσέτα. Χμ;\nΗ Lily Cole πρέπει επίσης να επιστρέψει ΠΑΡΑΥΤΑ ΣΤΟ ΚΟΚΚΙΝΑΚΙ ΜΗΝ ΕΧΟΥΜΕ ΑΛΛΑ. Παρακαλώ, φχαρστώ κι αντίο.\nThandie Newton goes full 90s retard. YOU NEVER GO FULL 90S RETARD (αυτό το παπουτσάκι σίγουρα θα το δω εφιάλτη απόψε)\nΚαι έτσι ένα για το τσιακίρ, η Paloma Faith με ΤΟ σύνολο της βραδιάς. Ρουφήξτε τελειότητα, προσροφήστε ανώτερο στυλ και ετοιμαστείτε για τα Όσκαρ.\nLabels: Bafta, βραβεία, γκλάμουρ, γκομενάκια, τσελέμπριτυ αμόκ, τσίτια\nΏρα άφιξης: 9:39 AM, Katerina.\nΑαααχ ΚΑΙ Ρουπερτάκι ΚΑΙ Κόλιν...τι άλλο να ζητησεις απ'τη ζωή?\nΕυχαριστούμε πολύ Sakos για την ενημέρωση!\nΙδιαίτερη μνεία με πολλή αγάπη στον Stephen Fry: ο άνθρωπος είναι εκτός συναγωνισμού. Ότι και να κάνει, όπως και να το κάνει, ο Stephen είναι άλλη κλάση.\nRedScorpio εγώ και ο σύζυγός μου σε ευχαριστούμε για τα καλά σου λόγια. Αν και τα ξανάβαλε τα κιλά του ο καλός μου πάνω πο' χε γίνει στυλάκι! Σάκε ΣΟΣ έχουμε καμιά φωτό με το πιπινάκι του Stephen. Ψάχνω να βρω η έρμη πιο twink με τρώει τον άντρα και δεν τον βρίσκω! Μόνο φήμες, φήμες, φήμες και κάτι χλεμπονιάρικα ξανθά βλέπω να τονε συνοδεύουνε.\n- το νούμι έπαιξε λίζμπεθ και κόλλησε κούλνες, όχι αστεία!\n- πόσο κιούτ είναι το ζεύγος μπάρτον-κάρτερ, μα πόσο!\n- αυτή η Sam Taylor-Wood δεν ξέρω ποιά είναι, αλλά αν το τραγανάει το κοκκαλάκι χίλια μπράβο της εύχομαι\n- πώς έχεις γίνει έτσι (early crush tsok) νεβ κάμπελ;; λουκουμάχι ήσανε τουλούμπα κατήντησες...\n- 'νταξ, η ερμιόνη με το α λα γκαρσόν δεν παίζεται. έχεις απόλυτο δίκιο Κατερίνα, μην την αλλάξει ποτές την κουπ λέμε!\n- ΤΙΛΝΤΑ!! (συγγνώμη για αυτό, αλλά το κοστουμάκι με το μαλλάκι και το υφάκι με τάραξαν σας λέω)\nΝα, εδώ δες ένα ενσταντανέ: http://bit.ly/eBTevF\nΚαι μένα με ταράζει πάντα η ΤΙΛΝΤΑ, με την καλύτερη έννοια. Επίσης ΕΙΔΕΣ το Νεβ πόσο εμμμμμ δε θέλω να πω μπατάλεψε, δηλαδή ακόμη είναι μία ωραία γυναίκα, αλλά κάτι δε μου κάθεται. Είναι ίσως η καργιέρα που έχει παρκάρει εδώ και μερικά χρονάκια.\nΛοιπόν κορίτσια, είδα χθες τα BAFTA κι έχω να σημειώσω τα εξής:\nα) το σακάκι της Tilda είχε αρχιτεκτονική τσαχπινιά από πίσω η οποία δεν φαινόταν στην ανφας φωτο\nβ) αν βρείτε στον ΣυΣωλήν το βίντεο με την απονομή fellowship στον Christopher Lee, θα δείτε κάποια στιγμή και το ξανθό μπακλαβαδάκι του Stephen! Σπεύστε!\nYoung Grinderwald, όχι young Dumbledore. Με μπέρδεψες μανίτσα.\nΑΠΑΠΑ τρέχω για κορέξον! Πώς μου ξέφυγε αυτό, ΠΩΣ! Μερσί Λορετάκι :)


JTI Σύστημα Ξενάγησης: Εκτροφείο θηραμάτων "Studen Kladenets"\nΤο εκτροφείο θηραμάτων καταλαμβάνει μια έκταση 5186 εκταρίων στα πιο όμορφα τοπία της περιοχής, όπου ο ποταμός Nanovitsa ρέει μέσα στο φράγμα. Εγκαινιάστηκε το 1957. Η πρώτη αναδάσωση στην περιοχή έλαβε χώρα μετά την κατασκευή του κύριου φράγματος. Σκοπός ήταν να αναπαραχθούν και να εξαπλωθούν τα ορτύκια και οι πέρδικες του βιότοπου. Το 1960, άρχισαν να εξαπλώνονται τα πλατώνια και σήμερα ο αριθμός τους είναι πάνω από 1000. Συνυπάρχουν με αγριογούρουνα, ελάφια, κουνέλια, ορτύκια και άλλα. το 1976, 1977 και 1978 μπήκαν και τα αγρινά. Το εκτροφείο θηραμάτων "Studen Kladenets" ασχολείται κατά κύριο λόγο με το αγώγιμο οργανωμένο κυνήγι, αναπαραγωγής και διάδοσης ελάφιών και αγρινών. Εντός του εδάφους του εκτροφείο είναι το "Kaya Fist" ένας πέτρινος ογκόλιθος, όπου ο γρύπας, ο μαύρος και Αιγυπτιακός γύπας, και ο αυτοκρατορικός αετός φωλιάζουν.Όλα προστατεύονται σε όλη την Ευρώπη. 219 είδη πουλιών, 59 από τα οποία βρίσκονται στη βουλγαρική Κόκκινη Λίστα και 69 αναφέρονται ως προστατευόμενα από το Natura 2000.


Ο αντικατοπτρισμός του εγώ | Αψυχολόγητα\nby Δήμητρα Εδιρνέλη 26 Αυγούστου 2016\nΕσύ είσαι το πρόβλημα. Εσύ. Αυτό λέω κάθε φορά που σε κοιτάω. Κάθε φορά που με κοιτάω. Και το ξέρω ότι το ξέρεις κι εσύ. Κι ας αποφεύγεις να το λες στον εαυτό σου και ας αποφεύγω να το λέω στον εαυτό μου. Μονάχα έτσι όμως γίνεται η κάθαρση. Μονάχα έτσι όμως έρχεται η λύτρωση.\nΌσες φορές και να κοιτάζω πίσω, όσες φορές και να δω εμάς παραμένεις εσύ το πρόβλημα. Εσύ και το εγώ σου. Αυτό ξέρω , αυτό νιώθω και αυτό μου αρκεί. Αυτό που ήθελα είναι να είμαι δίπλα σου. Όμως κάθε φορά που κοιτάζω στο καθρέφτη βρίσκομαι πίσω σου και προσπαθώ να σε φτάσω. Όχι να σε προσπεράσω αλλά να φτάσω δίπλα σου. Εσύ όμως το μόνο που κοιτάς είναι το είδωλό σου. Αυτό το καλοσχηματισμένο σου είδωλο με τα λαμπερά μάτια και τα μαλλιά όλο αυτοπεποίθηση. Σου χαμογελάω και σου μιλάω για εμάς, για τη ζωή, για το σύμπαν, για όλα όσα έχουμε ονειρευτεί και θέλουμε να ζήσουμε. Σα μαριονέτα από πίσω σου να κάνω συνέχεια κινήσεις και να χαμογελάω από ανάγκη να ζήσω και να αναπνεύσω ξανά κι εσύ με το βλέμμα σου καρφωμένο στο καθρέφτη απλά κοιτάζεις. Όχι εμένα, όχι εσένα. Σου μιλάω και δεν ακούς. Ετοιμάζεσαι και επιστρέφεις πίσω στη καθημερινότητα. Φεύγει το είδωλό σου, φεύγω κι εγώ.\nΠερίμενα όλη μέρα να γυρίσεις να σε δω. Να σε κοιτάξω όπως κάθε φορά από το καθρέφτη. Να μας κοιτάξω όπως κάθε φορά. Μα, κοίτα όμως που εγώ μεγαλώνω! Μεγαλώνω κάθε μέρα και πιο πολύ και γερνάω! Εσύ όμως εκεί ο ίδιος σα να μη πέρασε μια μέρα. Σου μιλάω και δεν ακούς. Γιατι δε με ακούς; Γιατι ο χρόνος κυλάει μόνο για μένα; Κλείνω τα μάτια και χτυπάω με δύναμη το καθρέφτη για να εξαφανιστεί από μπροστά μου το είδωλό σου. Κλείνω τα μάτια και φοβάμαι να τα ανοίξω μη τυχόν και αντικρίσω το διαλυμένο σου εαυτό. Μην αντικρίσω το κακό που σου έκανα. Το κακό που με έκανα. Με κούρασε. Δεν αντέχω άλλο. Με όση δύναμη μου έμεινε θα το διαλύσω. Ανοίγω τα μάτια. Τρομάζω. Μα πώς γίνεται να βλέπω το δικό μου είδωλο σπασμένο στο καθρέφτη;\nΕίμαστε άνθρωποι και άνθρωποι. Κάποιοι από εμάς εξαρτόμαστε από αυτόν τον καθρέφτη και το μόνο που βλέπουμε είναι το είδωλό μας. Μας αρκεί. Μας ρουφάει όλη μας τη ψυχή και μας αφήνει το κουφάρι μας να το κοιτάμε όλη μέρα στο καθρέφτη. Αδιαφορούμε για τα πάντα γύρω μας. Αγαπάμε αυτό που βλέπουμε κι ας είναι ο νεκρός μας εαυτός. Άλλοι πάλι μένουμε πίσω. Πίσω από όλα. Θεατές του εαυτού μας, της ζωής μας. Κρυβόμαστε από την ίδια τη ζωή και ζούμε παρασιτικά. Πρόβλημα μας πολλές φορές ο ίδιος μας ο εαυτός. Ερχόμαστε πρόσωπο με πρόσωπο και το αντιμετωπίζουμε.


Βαθύ Κόκκινο | Αντιπολίτευση από τα αριστερά\nΚυριακή, 23 Ιανουαρίου, 2022 09:28:10\nΟι εκλογές που έρχονται είναι κρίσιμες. Κοινή διαπίστωση όλων. Τόσο κοινή, που γίνεται κοινότοπη. Επικίνδυνες για την πορεία της χώρας, λένε οι μεν, ιστορικές για την Αριστερά, οι δε. Την πρωτιά του ΣΥΡΙΖΑ δεν την αμφισβητούν πια ούτε οι ναυαρχίδες της (παρα)πληροφόρησης. Κι όμως, η περιρρέουσα συζήτηση περί της «κρισιμότητας των εκλογών», δυστυχώς, αφήνει απ΄ έξω τα πιο σημαντικά. Κι αυτά είναι στην επόμενη μέρα.\nΗ Αριστερά του 2014 δεν είναι η Αριστερά του 2012. Τα ερωτήματα δεν είναι γενικά, είναι συγκεκριμένα. Δεν είναι αόριστα, έχουν ονόματα και διευθύνσεις. Θα υπάρξει σύγκρουση με τους δανειστές της χώρας ή θα συνεχίσουμε να πληρώνουμε κανονικά τα ομόλογα – ακόμη κι αν αυτό σημαίνει ότι δεν θα έχουμε νοσοκομεία; Θα παρθούν πίσω όλοι οι μνημονιακοί νόμοι και οι φωτογραφικές τροπολογίες ή θα τρομάξουμε αν μας απειλήσουν ότι θα μας διώξουν από το ευρώ; Θα πάρουμε πίσω τον ΟΠΑΠ, τον ΟΛΠ, τα αεροδρόμια, τον Αστέρα και το Ελληνικό ή θα χορέψουμε τον χορό του Μελισσανίδη, του Λάτση, του Κοπελούζου, του Μυτιληναίου και του Βαρδινογιάννη; Θα συγκρουστούμε με τους ολιγάρχες του πλούτου ή θα τους επιτρέψουμε να συνεχίσουν να πλουτίζουν την ώρα που υπάρχουν οικογένειες χωρίς ρεύμα; Θα συνεχίσουμε να ταΐζουμε τις τράπεζες μέσω του Ταμείου Χρηματοπιστωτικής Σταθερότητας και να ανεχόμαστε να επιστρέφουν μετά «εξυγιανθείσες» στους αρχικούς ιδιοκτήτες τους με ένα ευρώ ανά μετοχή; Θα φορολογηθούν οι μεγαλοκαρχαρίες και οι off shore, για να καταργηθεί ο ΕΝΦΙΑ και τα χαράτσια σε όποιους έχουν την ατυχία να δουλεύουν με μπλοκάκι; Θα ανοίξουν οι υποθέσεις της λίστας Λαγκάρντ, των υποβρυχίων, των διαγωνισμών του δημοσίου και τόσες άλλες, ή θα συνεχίσουν να κάνουν κουμάντο οι ίδιοι διεφθαρμένοι πολιτικοί, δημοσιογράφοι, υπάλληλοι της κρατικής μηχανής;


ΑΔΕΔΥ: Πανελλαδική στάση εργασίας την Τετάρτη – THE PAPER\nΠανελλαδική στάση εργασίας κήρυξε η ΑΔΕΔΥ για την Τετάρτη, από τις 11:00 μέχρι τη λήξη του ωραρίου, απευθύνοντας κάλεσμα για συγκέντρωση στην Πλατεία Κοραή στις 11:30.\nΜε κεντρικό σύνθημα «οι απαγορεύσεις των διαδηλώσεων θα μείνουν στα χαρτιά» η Ανώτατη Διοίκηση Ενώσεων Δημοσίων Υπαλλήλων, αναφέρει πως «η κυβέρνηση της ΝΔ δυναμώνει την καταστολή φέρνοντας νομοσχέδιο για την ουσιαστική απαγόρευση των διαδηλώσεων και των συγκεντρώσεων.\nΚλιμακώνει την επίθεση στα λαϊκά δικαιώματα και τις ελευθερίες. Όλες οι τελευταίες κυβερνήσεις με τα 3 μνημόνια έστρωσαν το δρόμο για μια τέτοια αρνητική εξέλιξη».\nΈχει στόχο να χειραγωγήσει το μυαλό, εμφανίζοντας τη συμμετοχή στις κινητοποιήσεις ως κάτι εν δυνάμει «εγκληματικό» και «επικίνδυνο»», επισημαίνεται στην ανακοίνωση της ΑΔΕΔΥ.\nΑΔΕΔΥπανελλαδική στάση εργασίαςΣυγκέντρωση


Label Rose: Το νέο brand με τις stylish τσάντες που ακολουθούν τις τάσεις της σεζόν - Madame Figaro\nLabel Rose: Το νέο brand με τις stylish τσάντες που ακολουθούν τις τάσεις της σεζόν\nΑπό την Ιταλίδα σχεδιάστρια Francesca Ammaturo.\nΈνα νέο, ξεχωριστό brand που φέρει το όνομα Label Rose έχει προστεθεί στη γκάμα επωνυμιών της εταιρίας Londou Bros και είναι η νέα εισαγωγή στο project του pret -a- porter.\nΌπως υποστηρίζει και η δημιουργός του brand, η νεαρή Ιταλίδα Francesca Ammaturo που αποφάσισε να δημιουργήσει το δικό της οικονομικό brand με τσάντες, που μπορούν να ικανοποιήσουν σχεδόν όλα τα γούστα, τo σωστό styling δεν είναι luxury επιλογή. Άλλωστε, αυτό είναι κάτι που μπορούμε να το διακρίνουμε από πολλά affordable brands που διαπρέπουν στο χώρο της μόδας.\nΗ Label Rose, με μόνο 7 χρόνια εμπειρίας στη χονδρική αγορά, κατάφερε να ξεχωρίσει και να μας τραβήξει την προσοχή. Η συλλογή περιέχει βραδινές επιλογές, clutch bags, αλλά και everyday επιλογές που έρχονται για να απογειώσουν κάθε look.\nΠηγή εμπνεύσης της επωνυμίας, είναι όλα τα σχεδιαστικά κομμάτια από γνωστούς οίκους, όπως άλλωστε και τα trends της εποχής.\nA post shared by LABEL ROSE (@labelrose)


Metαλλα #12: Το καλύτερο πάρτυ που θα πας το τριήμερο της Αποκριάς - Queen.gr\nMetαλλα #12: Το καλύτερο πάρτυ που θα πας το τριήμερο της Αποκριάς\nΗ Ινώ Μέη και ο Ηλίας Φραγκούλης\nMetαλλα #12: «Ντύσου» κι έλα!\nΤα Μetαλλα έχουν αφήσει τη σφραγίδα τους στον νυχτερινό χάρτη της πόλης και φήμες λένε πως κανείς ποτέ δεν έχει μπορέσει να θυμηθεί τι ακριβώς (του) συνέβη στο πάρτυ, το επόμενο πρωί -μέχρι να δημοσιευτούν οι φωτογραφίες στο facebook. Και επειδή το αυριανό πάρτυ Metαλλα, το 12 στη σειρά, αναμένεται να είναι απλά επικό, αφήνουμε την Ινώ Μέη και τον Ηλία Φραγκούλη να σας τα πουν καλύτερα:\nΒασικά, δεν το αποκαλούμε μασκέ ή αποκριάτικο,\nγιατί κάθε φορά την Άρτα και τα Γιάννενα φοράτε, απλά τώρα που σας αφήνουμε πιο λάσκα, μπορείτε να κάνετε τα ΤΕΡΑΤΑ στο ενδυματολογικό. Επίσης, ετοιμαστείτε για μεγάλες εκπλήξεις σε... σπασίματα και μπούτια!\nΤο δικό μας party είναι το χειρότερο, μην τρελαθούμε τώρα!\nΤο über event που ενώνει φυλές και σκορπίζει κοινή αγάπη είναι εδώ, για τη 12η back-to-back (καρναβαλέ) μονομαχία που μόνο... ηττημένους μπορεί να έχει! Extreme δόσεις γαρύφαλλου, heavy, hard χάβαλο και η πιο κακιά λαϊκο-pop που ανέχτηκες ποτέ σε party, τώρα και με πιάτα!\nΙνώ Μέη (heartbeatink.gr)\n& Ηλίας Φραγκούλης (freecinema.gr / CINEMaD),\nοι πρωτεργάτες του σαματά, θα σε κάνουν να ουρλιάξεις:\nΠόσο πιο πολύ μπορεί να τα σπάνε τα Metαλλα;\nΤο Σάββατο 1η Μαρτίου του 2014, θα καταλάβεις.\nΥ.Γ. Καλά, θα πέσουν και γαρύφαλλα και πιάτα, εντάξει...


Νέα μέσα και νέες τεχνολογίες, είμαστε έτοιμοι να τα αφομοιώσουμε; | Satsilem\nΑρχική > Ναυπακτια.press - Μάνος Σοκίνης, New Media\t> Νέα μέσα και νέες τεχνολογίες, είμαστε έτοιμοι να τα αφομοιώσουμε;\nΝέα μέσα και νέες τεχνολογίες, είμαστε έτοιμοι να τα αφομοιώσουμε;\n24/03/2010 Σχολιάστε Go to comments\nΔίνοντας συνέχεια στο άρθρο του Ντίνου Γκέκα, «Internet, Facebook και Παιδεία», που δημοσιεύτηκε στο προηγούμενο τεύχος της “Ν”, νομίζω ότι μπορεί να ξεκινήσει ένας διάλογος. Ελπίζω η άποψή μου να συμβάλει εποικοδομητικά σε αυτή τη συζήτηση.\nΚάθε τεχνολογική επανάσταση κρίνεται επιτυχημένη, όταν καταφέρνει να δημιουργήσει υπηρεσίες και προϊόντα, που εισβάλουν και επηρεάζουν την καθημερινή ζωή του ανθρώπου με τέτοιο τρόπο ώστε τελικά να γίνονται αναπόσπαστο κομμάτι της. Για παράδειγμα, η βιομηχανική επανάσταση δημιούργησε το αυτοκίνητο, τα ραδιοκύματα την τηλεόραση, τις τηλεπικοινωνίες, το τηλέφωνο. Σε αντιστοιχία, η πληροφορική δημιούργησε τουλάχιστον δύο τέτοιας εμβέλειας προϊόντα: τον προσωπικό υπολογιστή και το κινητό τηλέφωνο. Κυρίως δε το κινητό τηλέφωνο μπήκε στη καθημερινότητά μας με τέτοιο τρόπο που σήμερα, λίγα μόλις χρόνια από την μαζική εξάπλωση του, το θεωρούμε σχεδόν απαραίτητο.\nΜια σημαντική παράμετρος που προκύπτει σε κάθε συζήτηση για την τεχνολογία, είναι κατά πόσο και σε ποιο βαθμό μπορούμε πλέον να αφομοιώνουμε τα αγαθά της. Το αυτοκίνητο και η τηλεόραση χρειάστηκαν πάνω από είκοσι χρόνια μέχρι να γίνουν μαζικό προϊόν, ενώ το κινητό τηλέφωνο μόλις μια πενταετία. Η πραγματικότητα είναι ότι η κοινωνία πλέον δυσκολεύεται να ακολουθήσει τους ρυθμούς της τεχνολογικής εξέλιξης με αποτέλεσμα πολλές φορές να βρίσκεται σε αμηχανία.\nΟι νέες τεχνολογίες και σε συνέχειά τους τα νέα μέσα, το διαδίκτυο, τα social media, το Facebook, και πολλές άλλες υπηρεσίες αποτελούν χαρακτηριστικό παράδειγμα τεχνολογιών που εξελίχθηκαν ποιο γρήγορα απ’ ότι η κοινωνία μπορεί να τις αφομοιώσει.\nΠριν από λίγα μόλις χρόνια δεν υπήρχαν καν στο λεξιλόγιό μας, και όμως σήμερα επηρεάζουν πολλές πλευρές της καθημερινής μας ζωής και όχι μόνο σε επίπεδο εργασίας ή σε πρακτικά θέματα αλλά πλέον και σε επίπεδο προσωπικών και διαπροσωπικών σχέσεων. Σήμερα οι νέες αυτές τεχνολογίες επηρεάζουν και πλευρές της ζωής μας που δεν θα μπορούσαμε να φανταστούμε. Έχει αλλάξει ο τρόπος που δουλεύουμε, ενημερωνόμαστε, διασκεδάζουμε, κοινωνικοποιούμαστε, μαθαίνουμε.\nΈννοιες ξεκαθαρισμένες και παγιωμένες εδώ και πολλά χρόνια τίθενται πλέον υπό συζήτηση κάτω από το πρίσμα των νέων μέσων. Πώς μπορούμε να ορίσουμε σήμερα, τα προσωπικά δεδομένα, την ιδιοτικότητα, το χώρο του προσωπικού και του δημόσιου λόγου, την συνεργασία, την εκπαίδευση, την ενημέρωση, την ασφάλεια, ακόμα και τις σχέσεις χωρίς να λάβουμε υπόψη μας, το Internet, τα Blogs, το Facebook, το Youtube, το MySpace, το Second life και άλλα νέα μέσα; Ιδιαίτερα από τη στιγμή που εκατομμύρια άνθρωποι περνάνε πολλές ώρες της ημέρας σε άμεση αλληλεπίδραση με τις νέες αυτές υπηρεσίες; Θα ήταν το ίδιο σαν να μην λαμβάναμε υπόψη μας την τηλεόραση και τον τρόπο που επηρέασε, και πολλές φορές διαμόρφωσε, την κοινωνία μας τα τελευταία είκοσι χρόνια.\nΜπροστά λοιπόν έχουμε έναν καινούριο κόσμο, με νέες δυνατότητες και νέες προκλήσεις – ας μην ξεχνάμε πώς η εξέλιξη της τεχνολογίας φέρνει μαζί της αλλαγές. Καλές και κακές. Η δικιά μας ευθύνη δεν είναι ούτε να αγκαλιάσουμε απερίσκεπτα τα νέα μέσα, αλλά ούτε και να τα απορρίψουμε αφοριστικά. Η δικιά μας ευθύνη είναι να προετοιμάσουμε τους εαυτούς μας, και την κοινωνία ώστε να αντιληφθούμε και να κατανοήσουμε (στο βαθμό που είναι εφικτό) τον νέο κόσμο ώστε να εκμεταλλευτούμε στο έπακρο τις δυνατότητές του.\nΟ μόνος τρόπος για να γίνει αυτό, η συνεχής ενημέρωση, η εκπαίδευση πάνω στις δυνατότητες της τεχνολογίας, η επαφή με τα νέα μέσα και ο ουσιαστικός διάλογος.\nΚαι εγένετο iPad Τα του Καίσαρα τω Καίσαρι


Ψηφιακή Τομοσύνθεση | Breast Imaging Center Limassol\nΗ τομοσύνθεση είναι μια καινούργια τρισδιάστατη (3D) τεχνολογία απεικόνισης\nΗ τομοσύνθεση είναι μια καινούργια τρισδιάστατη (3D) τεχνολογία απεικόνισης, με υψηλότερη διαγνωστική ακρίβεια στη διάγνωση των παθήσεων του μαστού έναντι της κλασσικής μαστογραφίας. Με την τεχνολογία της τομοσύνθεσης, ο μαστός απεικονίζεται με πολλαπλές τομές του ενός χιλιοστού, με αποτέλεσμα να μπορεί να ξεχωρίζει τους φυσιολογικούς ιστούς από τη βλάβη, διευκολύνοντας την ανίχνευση των ύποπτων από τα καλοήθη χαρακτηριστικά ακόμα και της πλέον μικρής βλάβης. Έτσι, η ψηφιακή τομοσύνθεση καθίσταται μια ακόμα πιο αξιόπιστη εξέταση για τη γυναίκα. Ο χρόνος που απαιτείται για την ψηφιακή τομοσύνθεση είναι ελάχιστα παραπάνω σε σχέση με αυτήν της ψηφιακής μαστογραφίας και η δόση της ακτινοβολίας που δέχεται η εξεταζόμενη παραμένει χαμηλή και ασφαλής. Παρόλο που η ψηφιακή μαστογραφία παραμένει η βασική εξέταση (gold standard), η χρήση πλέον της τομοσύνθεσης με συνθετική μαστογραφία, η οποία προκύπτει από ανασύνθεση των εικόνων της τομοσύνθεσης, επιτρέπει τον ετήσιο έλεγχο των γυναικών με τομοσύνθεση. Η τομοσύνθεση βελτιώνει τη διαγνωστική ακρίβεια κατά περίπου 40% στις περιπτώσεις πυκνών μαστών.\n1. Εκμηδενίζονται οι πιθανότητες ψευδώς θετικής ή ψευδώς αρνητικής διάγνωσης.\n2. Αυξάνεται η διαγνωστική ακρίβεια μικρών βλαβών σε πρώιμο στάδιο.\n3. Λιγότερες επαναλήψεις εξετάσεων\n4. Λιγότερες βιοψίες\n5. Μικρότερη πίεση στους μαστούς, επομένως και λιγότερος πόνος\nΠοιες γυναίκες πρέπει να κάνουν ψηφιακή τομοσύνθεση\n1. Γυναίκες με ινοκυστικούς πυκνούς μαστούς και κατ΄ επέκταση σε νεαρές ηλικίες.\n2. Γυναίκες με βαρύ κληρονομικό ιστορικό\n3. Σε περιπτώσεις όπου χρειάζεται περαιτέρω διερεύνηση ενός ευρήματος στη ψηφιακή μαστογραφία.\nΠαρακαλείστε την ημέρα του ραντεβού σας να μην χρησιμοποιήσετε αποσμητικό μασχάλης καθώς αυτό μπορεί να απεικονιστεί σαν παθολογική περιοχή. Εάν πρέπει να χρησιμοποιήσετε αποσμητικό ενημερώστε το προσωπικό πριν την εξέταση ώστε να σας παρέχει τα απαραίτητα για να το αφαιρέσετε. Παρακαλούμε όπως μας ενημερώσετε για ενδεχόμενη εγκυμοσύνη καθώς πρέπει να ληφθούν ειδικές προφυλάξεις ώστε να περιοριστεί στο ελάχιστο η έκθεση του εμβρύου στην ακτινοβολία.\nΌπως και στην κλασσική μαστογραφία, θα σας ζητηθεί να αφαιρέσετε τα ρούχα σας από τη μέση και πάνω. Ακολούθως ο υπό εξέταση μαστός θα τοποθετηθεί σε ειδική θέση ανάμεσα σε δύο παράλληλα πίεστρα του μηχανήματος. Τα πίεστρα συμπιέζουν ελαφρώς το μαστό και ακολούθως το μηχάνημα αρχίζει να περιστρέφεται λαμβάνοντας εικόνες πάχους 1 χιλιοστού στον υπό εξέταση μαστό. Η εξέταση διαρκεί μερικά δευτερόλεπτα.


Πως η “συνέντευξη” άλλους τους ανεβάζει και άλλους τους κατεβάζει… – Ο ΜΑΘΗΜΑΤΙΚΟΣ\nΠως η “συνέντευξη” άλλους τους ανεβάζει και άλλους τους κατεβάζει…\n... 23/07/2017 0\nΚάποιοι υποψήφιοι με υψηλή μοριοδότηση από τα αντικειμενικά προσόντα «καταβαραθρώθηκαν» στη συνέντευξη, με αποτέλεσμα να τους προσπεράσουν άλλοι.\nΚαι δεν ήταν, ως φαίνεται, το μόνο παράδοξο των βαθμολογιών. Ειδικότερα, με βάση τον νόμο 4473/2017, για την επιλογή των διευθυντών σχολείων, μετρούν όχι μόνο τα αντικειμενικά κριτήριο (προϋπηρεσία, θέσεις ευθύνης, πτυχία) αλλά και η συνέντευξη ενώπιον Συμβουλίου Επιλογής.\nΤα Συμβούλια αποτελούνται από πέντε εκπαιδευτικά στελέχη κάθε περιφέρειας διορισμένα από το υπουργείο και δύο αιρετούς εκπροσώπους των δασκάλων και των καθηγητών αναλόγως. Για τις θέσεις υπεβλήθησαν 10.665 αιτήσεις σε σύνολο 7.062 σχολικών μονάδων.\nΥποβλήθηκαν 5.064 αιτήσεις για 3.656 σχολεία της πρωτοβάθμιας εκπαίδευσης και 5.601 αιτήσεις για 3.406 της δευτεροβάθμιας. Με τη δημοσίευση των αποτελεσμάτων, σε κάποιες περιπτώσεις παρατηρήθηκε μεγάλη διαφορά ανάμεσα στη μοριοδότηση του υποψηφίου από τα αντικειμενικά κριτήρια (το άριστα ήταν 33 μόρια στην πρωτοβάθμια και 31 στη δευτεροβάθμια) και τον βαθμό της συνέντευξης (με άριστα το 8 και στις δύο βαθμίδες).\nΕνδεικτικά υποψήφιος με 19,9 μοριοδότηση, στη συνέντευξη βαθμολογήθηκε με 0,9. Ενας άλλος με 18,5 από αντικειμενικά κριτήρια πήρε μόνο 0,92. Είναι σαν οι εν λόγω υποψήφιοι με το πλούσιο βιογραφικό (εξ ου η υψηλή μοριοδότηση) να μην μπόρεσαν να αρθρώσουν μία σωστή απάντηση στις ερωτήσεις του Συμβουλίου. Αντίστροφα, παρατηρήθηκε υποψήφιοι με σχετικά χαμηλή μοριοδότηση από τα αντικειμενικά κριτήρια, να έχουν αριστεύσει στη συνέντευξη. Ωστόσο, οι περιπτώσεις των μεγάλων διαφορών είναι λίγες.\nΗ προσπάθεια σε κάποια Συμβούλια να προηγηθεί ένας υποψήφιος έγινε μέσω των… δεκαδικών της βαθμολόγησης.\nΜέλη Συμβουλίων ανέφεραν στην «Κ» ότι πριν από τη συνέντευξη ήταν γνωστή η μοριοδότηση κάθε υποψηφίου από τα αντικειμενικά κριτήρια.\nΕτσι, ήταν εύκολο η πλειονότητα των μελών του Συμβουλίου να καλύψει τη διαφορά υπέρ ενός υποψηφίου, βαθμολογώντας τον στη συνέντευξη με τον οριακό βαθμό που χρειαζόταν για να προσπεράσει έναν συνυποψήφιό του.\nΣκέψεις και προβληματισμοί μετά την κατάρτιση του τελικού πίνακα κατάταξης των υποψηφίων Διευθυντών